Uşaq futbolu və sağlamlıq YAZI Sportal.az - Ölkə və dünya futbolu ilə bağlı xəbərlər\nUşaq futbolu və sağlamlıq YAZI\nKlublar gənc futbolçuların sağlamlığının qeydinə necə qalırlar?\nSon bir neçə ildə uşaq futbolunda nəzərəçarpacaq irəliləyişlər müşahidə olunur. Kütləvilik artıb, yeni futbol məktəbləri və akademiyalar açılıb, uşaq futbolunda bir çox infrastrukturlar yenilənib, futbol bir fənn kimi orta məktəb proqramına salınıb, uşaqlar arasında keçirilən birinciliklərin sayı artıb və s. Amma futbolun bu sahəsi hələ də çatışmazlıqlardan da xali deyil. Məsələn, məşqlər və oyunların əksəriyyəti hələ də süni örtüklü meydanlarda keçirilir, birinciliklərin sayı artsa da, keçirilməsində nöqsanlar var, bir çox futbol məktəblərində və akademiyalarda təlim-tərbiyə, nizam-intizam aşağı səviyyədədir, ixtisaslı məşqçi-pedaqoqlar çatışmır, təhsil və sağlamlıq arxa plana keçib... Bu sayımızda sadalanan problemlərdən biri - uşaqların sağlamlığından bəhs edəcəyik.\nUşaqlar futbol məktəblərinə və akademiyalara qəbul edilərkən valideynlərdən tələb olunan sənədlərdən biri də uşağın sağlamlığı haqqında tibbi arayışdır. Valideynlər adətən bu arayışı övladının qeydiyyatda olduğu sahə poliklinikasından alırlar. Sözün həqiqi mənasında alırlar. Yəni, sahə həkiminə “hörmət" edərək, özlərini əziyyətə salmırlar və övladlarının sonradan məşq prosesində üzləşə biləcəkləri fiziki problemlərə biganə yanaşırlar. Bu da ilk növbədə elə valideynlərin savadsızlığından və məsələyə qeyri-ciddi münasibətindən irəli gəlir. Pulla arayış əldə edərək övladını sağlam kimi göstərən valideyn ilk növbədə özünü, daha sonra isə klubu aldatmış olur. Problemdən yeganə çıxış yolu klubların özlərinin uşaqları tibbi baxışdan keçirmələridir.\n2 il əvvəl bu mövzuda araşdırma aparmış və o vaxt mövcud olmuş problemləri qabartmağa və həlli yollarını göstərməyə çalışmışdıq. Aradan keçən müddətdə bu sahədə vəziyyətin necəliyini və daha əvvəl sadalanan problemlərin həllini tapıb-tapmadığını öyrənmək üçün yenidən bu mövzuya müraciət etdik. İnsafən, geridə qalan 2 ildə uşaq futbol məktəblərinə və akademiyalarına sahib olun klublarımızın bu sahədəki işini alqışlamağa dəyər. Aşağı yaş qrupları arasında keçirilən birinciliklərdə iştirak edən demək olar ki, bütün komandaların futbolçuları hər il 1-2 dəfə tibbi baxışdan keçirilir. Bu da gənc futbolçuların həm sağlamlığı, həm də mümkün faciələrin qarşısının alınması baxımından əhəmiyyətlidir.\n5-6 il əvvələ kimi bu sahədə vəziyyət acınacaqlı idi. Uşaqların sağlamlığı arxa plana keçmişdi. Klubların əksəriyyəti prosedur qaydalara görə sahə poliklinikaları tərəfindən verilən arayışla kifayətlənirdilər. Həmin arayışlar da çox vaxt yuxarıda qeyd etdiyimiz kimi, pulla alınırdı. Klublar isə uşaqları tibbi baxışdan keçirməyə maraqlı deyildilər. Nəticədə uşaqlar futbolla məşğul olarkən orqanizmlərində fəsadlar daha da dərinləşirdi. Bəs, hansı klub futbolçuları hansı formada tibbi baxışdan keçirir? Bu haqda bir qədər sonra. İndi isə...\nSağlamlıq deyəndə, nələrə diqqət yetirilməlidir?\nUşağın sağlamlığı ilə bağlı hər bir məqama. Futbolla məşğul olmaq istəyən hər bir uşaq təpədən dırnağa kimi sağlam olmalıdır. Buna əmin olmaq üçün hər bir uşaqdan qanın ümumi analizi götürülməli, kardioloq, pulmanoloq, travmatoloq, terapevt, otarinolorinqoloq və digər mütəxəssislər tərəfindən yoxlanılmalıdır. Tibbi baxışdan keçən uşaqları həkimlərin müayinəsinin nəticələrinə görə 3 hissəyə bölmək olar: 1. Futbolla məşğul olmağa tam yararlı olanlar 2. Fiziki durumlarında sonradan müalicə vasitəsilə aradan qaldırılması mümkün olan müəyyən çatışmazlıqlar aşkar edilən uşaqlar 3. Futbolla məşğul olmağa yarasız uşaqlar.\nBirinci bölümlə bağlı vəziyyət aydındır. İkinci bölümə hansı uşaqlar aid edilə bilər? Məsələn, qurd və ya dəri xəstəliklərindən əziyyət çəkən uşaqlar. Bildiyimiz kimi bu xəstəliklərin bir çoxu keçici olduğundan digər uşaqların da yoluxma ehtimalı böyükdür. Digər tərəfdən qurd xəstəlikləri orqanizdə mənfi fəsadlar törədə bilər ki, bu da müalicə olunmadığı təqdirdə uşağın inkişafına və sağlamlığına təhlükə yaradır. Yaxud revmokardit (revmatizmlə bağlı ürək ritminin pozulması), bəzi oynaq xəstəlikləri, burun çəpərinin əyriliyi, xroniki tonzillit (badamcıqların iltihabı), göz xəstəlikləri və s. Sadalananlar keçici olmasalar da, uşaqlarda bu xəstəliklər aşkar edildikdə mütləq müalicə kursu keçməlidirlər və tam sağalmamış futbolla məşğul olmaları məsləhət deyil. Nəyahət, 3-cü qrupa daxil olan uşaqlar. Anadangəlmə ürək qüsuru, bəzi şiş xəstəlikləri, psixi və əqli çatışmazlıqları olan uşaqlar və s.\nPaytaxt klublarında uşaqlara necə “baxırlar”?\nSon bir neçə ildə irəliləyiş göz önündədir. Klublar ildə azı 1 dəfə uşaqları tibbi baxışdan keçirirlər. Bəs, hansı səviyyədə? Əvvəlcə, AFFA-nın bayrağı altında keçirilən birinciliklərdə təmsil olunan Premyer Liqa klublarının futbol məktəblərindəki vəziyyətlə tanış olaq. Başlayaq, Premyer Liqada lider olan “Qarabağ"dan. Klubun Futbol Akademiyasında 9 yaşdan 19 yaşa kimi futbol komandalarının futbolçuları ildə 2 dəfə - mövsümün əvvəlində və ortasında 8-ci km qəsəbəsində yerləşən İdman Dispanserində tibbi baxışdan keçirlər. Sağlamlığında problem olan uşaqlar klubun hesabına müalicə olunurlar. Bu proses oyun və məşq zamanı zədələnən futbolçulara da aiddir. Ağır zədələr olduğu halda uşaqlar klubun hesabına ixtisaslaşdırılmış klinikalarda müalicə və bərpa kursu keçirlər. Xırda zədələrlə isə akademiyada uşaqların sağlamlığına nəzarət edən 4 həkim məşğul olur.\nTərkibində 10 yaş qrupu olan “Zirə"də də vəziyyət ürəkaçandır. 5 nəfərdən ibarət həkim heyəti uşaqların sağlamlığına cavabdehdir. Gənc futbolçular ildə 2 dəfə klubun həkim personalının nəzarəti altında “Mediland Hospital"da tibbi yoxlanışdan keçirlər. Uşaqların zədələrinin müayinəsi və bərpası prosesi də ehtiyac olduğu halda bu hospitalda aparılır.\nCari mövsümün əvvəlində düşdüyü maliyyə çətinliyi üzündən “İnter" gənc futbolçularını tibbi baxışdan keçirə bilməmişdi. Doğrudur, hər bir uşağın valideyni övladının sağlam olması ilə bağlı tələb olunan arayışı kluba təqdim etmişdi. Amma bununla iş bitmirdi. Futbol məktəbinin uğurları ilə həmişə öyünə bilən “İnter"in halına ancaq acımaq qalırdı. Tibbi baxış bir yana, uşaqları adi toplarla təmin edə bilməyən klubda indi vəziyyət qənaətbəxşdir. Dekabrda klubun rəhbərliyinin dəyişməsindən sonra uşaqlara yenidən diqqət ayrılmağa başlandı. Qış fasiləsində bütün yaş qrupları üzrə komandaların üzvləri birnəfər kimi İdman Dispanserində tibbi baxışdan keçdilər. Buna kimi isə uşaqlar futbol məktəbinin həkim personalının və valideynlərin ümidinə qalmışdılar. Yeri gəlmişkən, “İnter"in həkimlərinin fədakarlığına ancaq alqış düşür. Onlar 8 aya yaxın müddətdə məvacib almadan daxili imkanlar hesabına uşaqların sağlamlıqlarına nəzarət edə bildilər.\nPaytaxtı təmsil edən digər klublarda - “Neftçi", AZAL və “Rəvan"da da bu sahədə vəziyyət ürəkaçandır. Hər 3 klubun gənc futbolçuları ildə 2 dəfə İdman Dispanserdə tibbi yoxlanışdan keçirlər. Zədələnən futbolçuların müalicəsi klubların hesabına aparılır. Adıçəkilən bu 3 klubda yeganə fərq həkim personalının sayında və “Rəvan"da 14 yaşlılardan ibarət komandanın olmamasındadır.\nBəs, Premyer Liqanın digər klubları?\nHələ mövsüm başlamamışdan AFFA-nın Yarışların Keçirilməsi Departamenti əyaləti əmsil edən 2 klubun - “Qəbələ" və “Sumqayıt"ın 14 yaşına kimi bütün komandalarının paytaxt regionunda iştirakı ilə bağlı qərar verdi. Bu, təqdirəlayiq addım idi. Çünki, buna kimi həm Şimal-qərb və Qarabağ regionunda çıxış edən “Qəbələ", həm də Şimal regionunda oynayan “Sumqayıt"ın komandaları ciddi rəqabətlə qarşılaşmırdılar. Başqa sözlə, rəqiblərindən səviyyələrinə görə bir baş üstün idilər və rəqabət yox idi. Rəqabət olmayan yerdə də təbii ki, inkişaf mümkün deyil. Onların paytaxt regionuna keçirilmələri ilə həm bu bölgədə komandalar arasında mübarizə daha maraqlı xarakter aldı, həm də futbolçuların öz potensiallarının və bacarıqlarının tam olaraq ortaya qoymalarına şərait yarandı. Mövzudan çox uzaqlaşmayaq, hər 2 klubun akademiyasında uşaqların sağlamlığı ilə bağlı vəziyyət normaldır. “Qəbələ" Futbol Akademiyasınında 7-19 yaşlar arasında 12 komanda var. Akademiyanın bütün üzvləri ildə 1 dəfə, mövsümün əvvəlində Qəbələ şəhər Xəstəxanasında tibbi baxışdan keçirlər. Buna əsasən hər uşağa tibb vərəqi açılır ki, bu da uşağın daim nəzarətdə olması deməkdir. Oyun və məşq zamanı zədələnən futbolçular klubun hesabına Qəbələ şəhər Xəstəxanasında müayinə, ehtiyac olduğu halda isə müalicə olunurlar. Həmçinin, klub Gömrük və Acıbadem hospitalları ilə əməkdaşlıq edir. Allah eləməmiş, lazım gələrsə, digər spesifik klinikalara da müraciət edilir. Akademiyada çalışan 3 nəfərdən ibarət tibbi personal uşaqların sağlamlığını daim nəzarətdə saxlayır.\n“Sumqayıt"lı uşaqların “üz tutduğu" yer Sumqayıtdakı Tibbi-Bədən Tərbiyəsi Dispanseridir. Klubun Futbol Akademiyasında hər birində orta hesabla 20 uşaq olmaqla müxtəlif yaşlı 13 qrup var. Uşaqların sağlamlığına 2 həkim və 1 masajçı cavabdehdir. Zədəlilərin müalicəsi üçün akademiya lazımi avadanlıqlarla təchiz olunub, bərpa prosesi akademiya daxilində aparılır.\nPremyer Liqada turnir cədvəlində autsayder mövqeyində qərarlaşmasına baxmayaraq, “Xəzər Lənkəran"ı bu sahədə əsl liderlərdən biri hesab etmək olar. Klubun akademiyasında Lənkəran və ətraf rayonlardan olan 200-dən çox futbolçu futbolla məşğul olur. Onların hamısı ildə 1 dəfə Lənkəran şəhər Müalicə Diaqnostika Mərkəzində tibbi baxışdan keçirlər. Bütün müalicə və əməliyyatların məsrəfi də təbii ki, klub tərəfindən ödənilir. Ağır zədələr Bakıdakı müxtəlif klinikalarda, xırda zədələr isə akademiyanın nəzdindəki tibb məntəqəsində müalicə olunur. Lənkəran klubunun digərləri ilə müqayisədə özəlliyi ondar ibarətdir ki, bütün yaş qruplarının hamısının özünün ayrıca həkimi və tibb işçisi var.\nNəyahət, “Kəpəz"lə bağlı vəziyyət. Klubun nəzdində fəaliyyət göstərən futbol məktəbinin üzvləri ildə 2 dəfə olmaqla Gəncədəki Tibbi Dispanserdə yoxlanırlar. Uşaqlar ilboyu 2 həkimin nəzarətində olurlar. Futbolçular yüngül zədə aldıqları halda daxili hesaba müalicə kursu keçirlər. Ağır zədələnən futbolçular isə ixtisaslaşdırılmış tibb müəssisələrinə göndərilir. Əlbəttə, klubun hesabına.\n“Əlincə", “Vətən" və zavallı “Bakı"\nMüxtəlif yaşlı futbolçuların paytaxt birinciliyində bir neçə il əvvəl yaradılmış və hələlik ancaq uşaq futboluna diqqət ayıran “Əlincə" Futbol Klubunun, Təhsil Nazirliyinin nəzdində olan “Vətən" RİOEUG-nin, bir vaxtlar Premyer Liqanın “dadlı-duzlu" komandalarından olan “Bakı"nın və bir neçə digər uşaq futbol məktəblərinin təmsilçiləri də mübarizə aparırlar. “Əlincə"nin futbol məktəbi U-11, U-13 və U-16 komandalarından ibarət olsa da, respublikada bu sahədə fəaliyyət göstərən nümunəvi klublardan biridir. Klubun infrastrukturuna da söz ola bilməz. Uşaqların məşq keçmələri və qalmaları üçün hər cür şərait var. Hər 3 komanda AFFA-nın bayrağı altında keçirilən yarışlarda iştirak edir. U-13 komandası respublikada ən güclülərdən biridir və bu il U-13 liqasının qalibi olmağa ən real namizədlərdəndir.\nGələn mövsümdən etibarən U-9 komandasının qurulması üçün də seçimlər başlayıb. Bunlar hamısı bir yana, mövzu ilə bağlı, “Əlincə"də vəziyyət necədir?\nUşaqlar ildə 1 dəfə Sumqayıtdakı Tibbi-Bədən Tərbiyəsi Dispanserində həkim yoxlamasından keçirlər. Komandaların sayının azlığına görə, hələlik uşaqlara 1 həkim nəzarət edir. Gələn ildən isə sayın 2 olacağı gözlənilir. Zədəlilərin müayinə və bərpası həmin həkim tərəfindən aparılır. Lazım olanda isə, klub “övladlarının" sağlamlığı üçün tibb müəssisələrinə müraciət edir.\n“Vətən"də də oxşar vəziyyət hökm sürür. Futbolçulara nəzarət tibbi personal tərəfindən aparılır. Onlar ildə 2 dəfə paytaxtda dəbdə olan İdman Dispanserində tibbi baxışdan keçirlər. Yeri gəlmişkən, növbəti yazılarımızın birində respublikada idman sahəsində ixtisaslaşmış tibb müəssisələri ilə bağlı material hazırlayacaq, onların fəaliyyətini işıqlandıracaq, gənc futbolçuların sağlamlıqları ilə bağlı mütəxəssis fikirlərini dərc edəcəyik.\nNövbə gəldi, “Bakı"ya. Bir vaxtlar adı hər yerdə hörmətlə çəkilən “Bakı"nın indi nə səsi gəlir, nə də sorağı. Üstəlik, 2-3 il əvvələ kimi bu klubun Futbol Akademiyası respublikada 2 ən yaxşı futbol məktəbindən biri, bəlkə də birincisi idi. İndi əsas komanda 1-ci Divizionda gün keçirməklə məşğuldur. Aşağı yaşlı digər komandalara gəlincə, uşaqların çoxu klubdan ayrılıb. Yaxşı ki, akademiyanın “nəfəsi gəlir". Əvvəlkitək olmasa da, bu gün fəaliyyətini davam etdirən futbol məktəbində bütün yaş qrupları üzrə komandalar var. Hamısı da AFFA-nın bayrağı altında keçirilən yarışlarda iştirak edirlər. Nəticələr də klub kimi zəifləsə də, uşaqlara münasibət əvvəlki kimi qalır. Akademiyanın üzvləri ildə 2 dəfə adlı-sanlı Gömrük Hospitalında tibbi baxışdan keçirlər. Maliyyə burulğanında çırpışan “Bakı" bunun üçün son 1 ildə 40 min manat vəsaitindən keçib. Həmin pul yaxınlara kimi borc olaraq qalırdı. Klubdan aldığımız məlumata görə, bir neçə gün əvvəl borcun 35 mini ödənilib. Qalan 5 min manat da yaxın vaxtlarda hospitalın hesabına köçürüləcək. Akademiyanı digər futbol məktəblərindən fərqləndirən xüsusiyyətlərdən biri məşq üçün yaşıl örtüklü meydanın olmasıdır ki, bu da uşaqların sağlam inkişaf etmələri baxımından çox əhəmiyyətlidir. Üstəlik, Hələ Bülənt Qorxmazın baş məşqçi olduğu vaxt əsas komanda üçün alınan tibb avadanlıqları da hazırda akademiyanın sərəncamındadır. Uşaqların həkim nəzarətində olması da öz yerində.\nƏslində, material hazırlanarkən, yalnız paytaxt təmsilçilərinin futbol məktəbləri ilə tanışlıq nəzərdə tutulmuşdu. “Qəbələ" və “Sumqayıt"ın gənc futbolçularının paytaxt regionunda çıxış etmələri, “Xəzər Lənkəran" və “Kəpəz"i isə digər Premyer Liqa klublarından seçməməyimiz planları bir qədər dəyişdi. Respublikamızda uşaq futbolu haqqında bəhs etdiyimiz futbol məktəbləri ilə məhdudlaşmır. Azərbaycanın hər rayonunda klub səviyyəsində olmasa da, dövlət səviyyəsində uşaq futbol məktəbləri fəaliyyət göstərir. Sadəcə, onların hamısı haqqında bir-bir məlumat toplamaq həm vaxt, həm də yazının həcmi baxımından müəyyən çətinliklər yaradacaqdı. Bu üzdən bölgələrdə fəaliyyət göstərən futbol məktəbələri haqqında imkan düşdükcə növbəti yazılarda məlumat veriləcək. Yazıda adı çəkilən klublarla bağlı isə onu deyə bilərik ki, apardığımız araşdırmalardan sonra uşaq futbolunda gənc nəslin sağlamlığının klublar tərəfindən diqqətdə saxlandığı qənaətinə gəlmək olar. Doğrudur, çatışmazlıqlar yenə də var. Amma əvvəlki illərlə müqayisədə onların sayı getdikcə azalır. Məsələn, bu gün uşaqların vitaminizasiyasını aparan futbol məktəbləri barmaqla sayılacaq qədərdir. Uşaqların sağlam olmaları üçün təkcə tibbi baxışdan keçmələri şərt deyil. Onların həm də idman rejiminə düzdün riayət etmələri, düzgün qidalanmaları vacibdir. Belə də bu yöndə yük valideynlərin üzərinə düşür. Hər bir valideyn övladının sağlam böyüməsi üçün onların gündəlik rejiminə, qidalanmasına, təlim-tərbiyəsinə, təhsilinə fikir verməlidir. Futbolçu olmayacaqları halda belə.\nTarix: 28 Aprel [17:14]\nU-16 Liqası: "Qəbələ" çempion!\n10:54 Milliyə 25 futbolçu dəvət edildi SİYAHI


Bəziləri "R" hərfini niyə deyə bilmir? » Feat.Az Sekiller, Xeberler, Yazili, 2019\nFeat.Az:FeaT.Az » Maraqlı » Bəziləri "R" hərfini niyə deyə bilmir?\nBəziləri "R" hərfini niyə deyə bilmir?\n"R" hərfini yanlış tələffüz edən insanlara yəqin siz də rast gəlmisiniz. Bu hal rotasizm adlanır. Bəs, niyə bəzi insanlar "R" hərfini düzgün tələffüz edə bilmirlər?\nRotasizm artikulyasiya pozğunluğu nəticəsində yaranır, əsasən, uşaqlarda, bəzən isə böyüklərdə də müşahidə olunur. Bir sıra hallarda bir qrupdan, ya da fərqli qruplardan olan bir neçə səsin qeyri-düzgün tələffüzünə rotasizm deyilir. Normal vəziyyətdə "R" hərfinin tələffüzü zamanı dil üst damağa, ön dişlərə tərəf qalxmalı, müvafiq səsi yaradan titrəyişi əmələ gətirməlidir. Rotasizm zamanı isə bu proses pozulur.\nRotasizmin baş vermə səbəbləri müxtəlifdir.\nFeat.Az bildirir ki, "R" səsini tələffüz edərkən, dil, yaxud da dodaqların yanlış yerdə olması ilə bağlı rotasizm baş verir. Məsələn, bu, dilçəyin yanlış titrəyişindən, dil, yaxud dodağın sürüşməsindən asılı ola bilər.\nEşitmənin pozulması da səbəblər arasındadır. Anadangəlmə patologiya, yaxud eşitmə qabiliyyətini zəiflədən soyuqdəymə nəticəsində uşaq, sadəcə, "R" hərfini düzgün necə tələffüz etmək lazım olduğunu eşitmir.\nBunan başqa, dilin müxtəlif travmaları, alt, yaxud üst çənədə dişlərdən birinin olmaması, dilin, dişlərin, damağın quruluşunun anadangəlmə olaraq normal insanlardakından fərqlənməsi nəticəsində də "R" hərfinin tələffüzünün çətinləşməsi mümkündür.\nRotasizmin əsas səbəbi kimi daha çox danışıq aparatının patologiyası göstərilir, məsələn, dilin birləşdirici pərdəsinin - dil bağının çox qısa olması kimi...\nBəzi pozuntular ana bətnində inkişaf prosesində formalaşır, digərləri isə həyatın gedişində yarana bilir.\nPatologiya genetik də ola bilər. Məsələn, irsi əlamət olaraq nadir rast gəlinən dişləri və alt çənənin irəli çıxmasını qeyd etmək olar. Həmçinin, əgər ata və ana "R" hərfini düzgün tələffüz edə bilmirsə, uşaq da böyük ehtimalla eyni problemi yaşayacaq.\nUşaqların çoxu əvvəldən düzgün danışa bilmirlər, amma böyüdükcə onların nitqi düzəlir. Çox şey uşaqların ətrafındakı böyüklərdən asılıdır. Əgər valideynlər uşaqların səhvini düzəltmirsə, bu qüsur axıra kimi qala bilər.\nAilədə müxtəlif dillərdə, yaxud evdə bir, bağçada başqa dildə danışılırsa, uşaqlar bu dilləri qarışdırmağa başlayır, bu da yanlış tələffüzə aparır.\nİlk baxışdan rotasizmdə qorxulu heç nə olmadığı görünür. Yalnız bu, bir çox xoşagəlməz vəziyyətlər yarada bilər. Məsələn, bəziləri belə uşaqlara gülür, belə insanların nitqi çətin başa düşülür, müəllim, diktor, siyasətçi və s. peşələrin qapısı onların üzünə bağlıdır.\nBelə insanlarda tez-tez psixoloji problemlər yaranır. Onlar öz nitqlərindən utanırlar. Bu isə sosial çətinliklər yaradır.\nƏn yaxşısı rotasizmlə mübarizəyə uşaq vaxtı başlamaqdır. Öncə səbəbləri müəyyənləşdirmək, bunun üçün uşağı stomatoloq, lor və loqoped müayinəsindən keçirmək lazımdır. Əgər fizioloji və təbii pozuntular yoxdursa, adətən loqoped müəyyən məşqlər nəticəsində problemi aradan qaldıra bilir.\nEşitmə və danışıq aparatında pozulmalar varsa, dərman müalicəsi, hətta operativ müdaxiləyə ehtiyac yaranır. Stomatoloq üst-üstə düşmüş dizləri düzəltməli, lazım gəldikdə isə dil bağı əməliyyat olunmalıdır. Bu, nitqi daha dəqiq və düzgün edəcək.\nBöyük adamlara da bu məsələdə yardım etmək mümkündür. Bunun üçün də ilk növbədə rotasizmin səbəbləri müəyyən olunmalıdır.\nBir məsələni də diqqətə çatdıraq ki, "R" hərfinin tələffüzündə yaranmış problemi ev şəraitində də aradan aldırmağa kömək edən xüsusi məşq proqramları mövcuddur.\nYuxu zamanı qollar niyə keyiyir? - SƏBƏBLƏR\nBu adların qoyulmasına icazə verilməyəcək - SİYAHI\nQuran-i Kərim öyrənək (3-ci dərsin davamı)\nSouthhwest Toyuq Salatı - Resepti\nBrain Here Yazılı Şəkilləri 2019 (4)\nTarixdə Bu Gün - 16 Oktyabr\nRomantik Sevgililər Yazılı Şəkilləri 2019 (52)\n16.10.2019 Gündəlik Bürclər (16 Oktyabr 2019 Günlük Bürclər)\nModamı Dediniz - Qarışıq Şəkillər 2019 (291)\nDuyğusuz Yazar Yazılı Şəkilləri 2019 (45)\nBalıq yağlarının keyfiyyətli olduğunu necə bilmək olar? – Pediatrdan AÇIQLAMA\n10:00, 16-10-2019 Brain Here Yazılı Şəkilləri 2019 (4)\n09:00, 16-10-2019 Tarixdə Bu Gün - 16 Oktyabr\n21:00, 15-10-2019 Romantik Sevgililər Yazılı Şəkilləri 2019 (52)\n20:00, 15-10-2019 16.10.2019 Gündəlik Bürclər (16 Oktyabr 2019 Günlük Bürclər)\n18:00, 15-10-2019 Duyğusuz Yazar Yazılı Şəkilləri 2019 (45)\n17:00, 15-10-2019 Balıq yağlarının keyfiyyətli olduğunu necə bilmək olar? – Pediatrdan AÇIQLAMA\n16:00, 15-10-2019 Məşhurların İnstagramda Son Paylaşdıqları - FOTO\n15:00, 15-10-2019 Tərk Edilmiş Qəlblər Yazılı Şəkilləri 2019 (170)\n14:00, 15-10-2019 Sağlam dişlərə bu yolla sahib olun\n13:00, 15-10-2019 Bürclər Haqqında Maraqlı Məlumatlar (608) - Fotolar\n12:00, 15-10-2019 Liftdə, digər qapalı yerlərdə qorxu, həyəcan yaranırsa...\n11:00, 15-10-2019 Super Ləzzətli Yumuşacıq Kirpi Pirojnası - Video Resept\n10:00, 15-10-2019 Duam Oldu Yazılı Şəkilləri 2019 (9)\n09:00, 15-10-2019 Tarixdə Bu Gün - 15 Oktyabr\n21:00, 14-10-2019 Vacibsən Yazılı Şəkilləri 2019 (4)\n20:00, 14-10-2019 15.10.2019 Gündəlik Bürclər (15 Oktyabr 2019 Günlük Bürclər)\n18:00, 14-10-2019 Brain Here Yazılı Şəkilləri 2019 (3)\n17:00, 14-10-2019 Yuxusuzluq axırımıza çıxır - Uğursuzluğun əsas səbəbi...\n15:00, 14-10-2019 Kolleksiya Yazılı Şəkilləri 2019 (8)\n14:00, 14-10-2019 Payızda bu xəstəliklərə qarşı diqqətli olun!\n13:00, 14-10-2019 Bürclər Haqqında Maraqlı Məlumatlar (607) - Fotolar\n12:00, 14-10-2019 Doğulacaq körpənin cinsini qabaqcadan sifariş etmək olar?\n11:00, 14-10-2019 Vişnəli "Cheesecake Smoothie" Resepti\n10:00, 14-10-2019 Duyğusuz Yazar Yazılı Şəkilləri 2019 (44)\n09:00, 14-10-2019 Tarixdə Bu Gün - 14 Oktyabr\n21:00, 13-10-2019 Oyansın Xatirələr Yazılı Şəkilləri 2019 (36)\n20:00, 13-10-2019 14.10.2019 Gündəlik Bürclər (14 Oktyabr 2019 Günlük Bürclər)\n18:00, 13-10-2019 Bəlkə Bir Gün Yazılı Şəkilləri 2019 (7)\n15:00, 13-10-2019 Duyğusuz Yazar Yazılı Şəkilləri 2019 (43)\n19:00, 10-10-2019 Modamı Dediniz - Qarışıq Şəkillər 2019 (286)\n19:00, 9-10-2019 Modamı Dediniz - Qarışıq Şəkillər 2019 (285)\n19:00, 11-10-2019 Modamı Dediniz - Qarışıq Şəkillər 2019 (287)\n17:00, 9-10-2019 Seks həyatınızı məhv edən 4 ərzaq\n12:00, 9-10-2019 Alkoqoldan tamamilə imtina təhlükəlidir?\n16:00, 9-10-2019 Məşhurların İnstagramda Son Paylaşdıqları - FOTO\nAytən Rasul - Yıllarım Gitti 2019\nDamla - Halal Etmirəm 2019\nIrmak Arıcı - Mevzum Derin 2019\nPərviz Bülbülə - Səndən Sonra (Remix)\nAslıxan x Miro x SerKhan - Dərin 2019\nDəniz Firudinli - Etiraf Edirəm 2019\nSimge - Yalnız Başına 2019\nElvin Abdullayev - Biri Sənsən, Biri Mən 2019\nTürkan Vəlizadə - Qatil 2019\nAydın Sani və Vasif Əzimov - Bu Aralar 2019


Səfərova İlahə » Sumqayıt Dövlət Dram Teatrı\n20 Yanvar Şəhidləri anıldı...\nSumqayıt Dövlət Dram Teatrı 2020-ci ilin ilk həftəsonu tamaşaların təqdim edir...\nİlahə Qiyas qızı Səfərova\nİlahə Səfərova 29.05.1971-ci il tarixində anadan olub.\nO, 1990-1995 - ci illərdə Azərbaycan Dövlət İncəsənət Universitetinin “Dram və kino aktyorluğu” fakultəsində təhsil alıb.\n1997 –ci ildə 3 aylığa Qazax Dövlət Dram Teatrına yaradıcılıq ezamiyyətinə göndərilib və burada Nəcəf bəy Vəzirov “Hacı Qəmbər” – Yetər, Ramiq Muxtar “ Şəhərli kürəkən” - Nonna kimi obrazlar yaratmışdır. 1997- ci il sentyabr ayından Sumqayıt Dövlət Dram Teatrında aktrisa işləyir.\nSumqayıt teatrında oynadığı rollar\n•M.F.Axundzadə “Müsyö Jordan və Dərviş Məstəli şah” – Şərəfnisə - 2012\n•Ə.M.Lələdağ “Qorxaq” - Cahan - 1996\n•L.Ustinov “Cəsur qurbağa” – Cəsur qurbağa -1992\n•F.Məhərrəmov “Oğuzlar” – Saray müğənnisi\n•A.Kamyu “Ağlasığmaz faciə” – Mariya -1998\n•İ.Məlikzadə “Gəl qohum olaq” – Minayə - 1997\n•A.İvaşenko “Uşağa bir üç yazın” – Olya - 1989\n•K.Həsənov “Sehrli yaylıq” – Eldar\n•M.İbrahimov “Yaxşı adam” – Sərvinaz -2002\n•F.Məmmədov “Anasının gül balası” – Fərhad -1995\n•O.Kolçinskaya “Tramvayı kim oğurlayıb” – Ağacdələn - 1996\n•Ç.Məmmədov “Kişi” – Dilbər və Rəhimə\n•T.Vəliyeva “Mənim ağ göyərçinim” -Səidə - 2000\n•Anar “Yaxşı padşahın nağılı” – Padşahın arvadı\n•F.Mustafa “Əqrəb bürcü” – Qadın-2004\n•Ç.Aytmatov “Ümid sahili” – Ana - 2004\n•M.Haqverdiyev “Fədakarlıq” – Nazilə- 2003\n•Ə.Qiyas “Qarışqa yuvası” – Nazlı - 1998\n•Ə.Əmirli “Varlı qadın” – Şadxəbər- 2006\n•Y.Əzimzadə “Nəsrəddin” – Pəri\n•R.Əlizadə “Dadaşbala əməliyyatı” – Tamara - 2007\n•M.Qacar “Qabanın səfəri” – Donuz - 2007\n•F.Mustafa “Final” – Naza - 2008\n•C.Məmmədquluzadə “Anamın kitabı” – Zəhra bəyim - 2009\n•T.Əl-Hakimi “Karıxmış sultan”- Qadın - 2009\n•F.Mustafa “Qarışqa tələsi” – Nara - 2008\n•M.Atəş “Şərəfin sandığı” – Dilbər - 2010\n•M.Haqverdiyev “Məhəbbət yaşa baxmır” – Nəzakət - 2010\n•İ.Jukovski “Şahzadə və bacatəmizləyən” – Saray xanımı - 2010\n•Ə.Əmirli “20 ildən sonra” – Kloun - 2010\n•Ərəb xalq nağılı əsasında “Ələddinin sehrli çırağı” – Budur - 2011\n•Əlibaba və qırx quldur – Zeynəb - 2012\n•M.F.Axundzadə “Müsyo Jordan və Dərviş Məstəli şah” – Əcinnə - 2012\n•V.Qauf “Balacaboy yekəburun” – Knyaginya - 2012\n•Ə.Nesin “Öldür məni can-ciyər” – Siyen - 2014\n•C.Patrik “Qocanı öldürməliyik” – Pamela - 2013\n•M.F.Axundzadə “Hacı Qara” – Tükəz -2015\n•C.Cabbarlı “Solğun çiçəklər” – Sara\n•Ə.M.Lələdağ “Dağlarda tufan” – Haykanuş\n•G.Xuqayev “Bir köpək vardı” – Çobra\n•A.Şaiq “Qaraca qız “ – Püstə\n•A.Şaiq “Gözəl bahar”pyesi əsasında “Qış nağılı” – Külək\n•A.Babayev “Xilaskar” – Birinci aparıcı\n•C.Qolsuorsi “Birincilər və sonuncular” – Vanda\n•F.Məmmədov “Anasının gül balası” – Fərhad\n•K.Həsənov “Sehrli yaylıq” - Eldar\n•S.Ələsgərov, İ.Məlikzadə “Toy Olsun”- Çiçək.\nİlahə Səfərova İ.Məlikzadənin “Gəl qohum olaq” və M.Quliyevin “Qeybdən gələn səs” əsərlərinin telefilmlərində Minayə və Dilbər, Orxan Fikrətoğlunun “Qanadlarıma sığal çək” qısametrajlı filmində Qadın obrazlarını özünəməxsus ştrixlərlə yaratmışdır.\n2003 – cü ildə İ.Səfərova “Tərəqqi” medalına, 2014-ci ildə əməkdar artist adına layiq görülmüşdür. İ.Səfərova emosional və lirik ifadə vasitələrinə üstünlük verən aktrisadır. Lirizmi obrazın psixoloji dramatik xətti ilə əlaqələndirməyi bacarır. Coşqun yaradıcılıq ehtirasını səhnədəki hadisələrin dramatik axarı ilə tənzimləyə bilir. Zərif, incə yumoru var və yeri gələndə onları dramatik sürətin də mahiyyətinə hopdurur.


İsmayil şixli (1919-1995) HƏyati, yaradiciliq yolu\nYüklə 37,89 Kb.\nölçüsü 37,89 Kb.\nİsmayıl Şıxlı çox ağır, lakin olduqca maraqlı bir həyat yolu keçib. Bu yola ötəri də olsa, nəzər salmağına dəyər. Rəsmi sənədlərdə İsmayıl Şıxlınnı 1919-cu il mart ayının 22-də Qazax rayonunun İkinci Şıxlı kəndində müəllim ailəsində anadan olduğu yazılır. Amma əslində bu, belə deyil; çoxları yaşlarını azaltdıqları halda, onun yaşını düz 3 il artırmışdılar. Çünki Kosalar kənd məktəbində ibtidai təhsilini başa vurduqdan sonra 1934-cü ildə valideynləri onun Qazax Pedaqoji Texnikumuna daxil olmasını məsləhət bilirlər. İsmayılın onda cəmi 12 yaşı vardı; bu yaşda onu, çətin, texnikuma götürəydilər. Odur ki, fikirləşib yaşını artırdılar.\nXülasə, 1936-cı ildə balacaboy, çəlimsiz İsmayıl Qazax Pedaqoji texnikumunu bitirib bir il Kosalar məktəbində müəllimlik edir. Lakin burda o, çox ləngimir, ali təhsil almaq üçün 1937-ci ildə Bakıya gəlib Lenin adına Azərbaycan Dövlət Pedaqoji İnstitutunun dil və ədəbiyyat fakültəsinə daxil olur. Burada İsmayıl Şıxlı o dövrün istedadlı gənc şairləri - Tələt Əyyubov, Büyükağa Qasımzadə və Ənvər Əlibəyli ilə dostluq edir.\nSon dərəcə ağır illər idi o illər-repressiya tüğyan edirdi. İnstitut müəllimlərinin bir çoxu artıq həbs olunmuşdu, yerdə qalanlar isə amansız siyasi təzyiq altında idilər - elə tələbələr də. İsmayıl Şıxlının bəy nəslindən olduğunu, iki gündən bir institut komsomol komitəsinə sorğu-suala çağınlmasını nəzərə alsaq, onun o dövrkü həyatını, keçirdiyi psixoloji sarsıntıları təsəvvür etmək çətin olmaz.\nBununla belə, gənclik - tələbəlik illərinin oz gözəlliyi, öz romantikası var. İsmayıl Şıxlı da, təbii ki, arzularla yaşayırdı; savadını artırmaqla yanaşı, tənqidçi Məmməd Cəfər Cəfərovun APİ-də təşkil etdiyi ədəbiyyat dərnəyinə gedirdi. Elə ilk yazılarmdan biri olan "Dəli Kür" hekayəsini də o zaman institut qəzetində çap etdirir. Beləliklə, poeziyadan "əlini üzən" İsmayıl Şıxlı ara-sıra özü üçün şeir yazsa da, üz tutur nəsrə. Hətta günlərin bir günü məsləhət almaqçün görkəmli yazıçı Mehdi Hüseynin yanına gedir. Düşündüyünü, qənaətini gizlətməyi xoşlamayan Mehdi Hüseyn onunla açıq danışır; iradlarını deyir, çoxlu mütaliə etməyi, yaradacılığa kiçik hekayələrlə başlamağı məsləhət görür. Ürəyində həmyerlisindən tərif gözləyən İsmayıl Şıxlı bir müddət pərt olur. Amma sonralar özünün də etirafına görə, onun əsl ciddi bir nasir kimi formalaşmasında bu açıq söhbətin rolu danılmazdır.\n1945-ci ilin noyabrında İsmayıl Şıxlı cəbhədən geri dönür. Qələbə ilə qayıdan bu doyüşçünün özü ilə gətirdiyi iki qazanc vardı: mərmilər altında qazanılmış dözüm - mərdlik, kişilik; bir də - barıt qoxuyan cəbhə gündəlikləri... İsmayıl Şıxlı Qazaxda bir il müəllimlik etdikdən sonra, doğma institutuna gəlir, aspiranturaya daxil olur. Sonralar o, burda müdafiə edir, elmi dərəcə, elmi ad alır, ən əsası isə, həyatını sevimli peşəsinə - müəllimliyə həsr edir... Təkcə müəllimliyə həsr edir həyatını? Bəli, İsmayıl Şıxlı müəllimlik peşəsini, tələbələrin içində olmağı çox sevirdi. Fəxr edirdi müəllimliyi ilə. Amma "Quşlar" adlı ilk dərc olunmuş şerindən sonra o, bir gün də belə, yazıçılıq arzusundan əlini üzməmişdi; qələmdən, bədii yaradıcılıqdan ayrılmamışdı - ömrünün son anına kimi də ayrılmadı.\nİsmayıl Şıxlı aspiranturada oxuduğu illər (və ondan sonra da) çoxlu mütaliə edir, öz üzərində çalışır (Mehdi Hüseynin sözlərini unutmamışdı), ara-sıra hekayələr, daha çox publisistik yazılar üzərində işləyirdi. Bu da Mehdi Hüseynin məsləhəti idi; bu sərt, amma xeyivxah insan ona yalnız gördüklərini, bildiklərini yazmağı tövsiyə edirdi. Beləcə o, "Həkimin nağılı", "Səhəri gözləyirdik", "Kerç sularında" və başqa hekayələrini, "Raykom katibi" kimi portret oçerklərini, yol qeydlərini və "Daşkəsən" adlı sənədli povestini yazır. İsmayıl Şıxlının bu dövr yaradıcılığı haqqında nə demək olar?! Heç şübhəsiz, İsmayıl Şıxlının o illərdə yazdıqları səmimi idi, təravətli idi; sözə qarşı məsuliyyət hiss olunurdu. Amma onun da əsərlərində dövrün, zamanın pafosu aşkar görünürdü. İdeoloji qadağalar yazıçını müəyyən çərçivələrlə məhdudlaşdırırdı: o, həyatı ziddiyyətləri ilə qələmə alabilməzdi; o, təsvir etdiyi insanı daxili aləminin bütün çalarları ilə, tərəddüdləri, zəifliyi ilə göstərə bilməzdi və s. və i.a. Qadağaların çox uzun bir siyahısı vardı. Sovet ideoloqları adi bir həqiqəti anlamaq istəmirdilər ki, müsbət qəhramanın da zəiflikləri ola bilər, o da insandır, müqəvva deyil. Totalitar rejim çox amansız idi; sovet adamının əqidə azadlığının büsbütün əlindən alınmasına baxmayaraq, o daim siyasi təcavüzə məruz qalırdı, bunu dilinə gətirən ziyalı, qələmə alan yazıçı ən azı dəlixanaya salınırdı. Bununla belə, onlar həqiqətin hamısını olmasa da, bir qismini yazırdılar. Bütün bunları xatırlatmaqda məqsəd yazıçılarımızın, o cümlədən də İsmayıl Şıxlının hansı şəraitdə işlədiklərini çatdırmaqdır. İsmayıl Şıxlı cəbbədən qayıtdıqdan sonra - ta "Ayrılan yollar"a (1954-55) qədər belə bir şəraitdə, belə bir dövrdə qələmini publisislika sahəsində sınadı və ucqarlarda yaşayan zəhmət adamlarının portretlərini yaratdı, əmək qəhrəmanlıqlarını qələmə aldı. On ilə yaxın ən müxtəlif mövzularda hekayələr, publisistik əsərlər yazan İsmayıl Şıxlını geniş oxucu kütləsinə tanıdan, sevdirən 1955-ci ildə "Azərbaycan" jurnalında çap etdirdiyi "Ayrılan yollar" romanı oldu; bu əsər o zaman əl-əl gəzirdi.\nƏdəbi ictimaiyyət də onu çox yaxşı qarşıladı. "Ayrılan yollar" 1941-45-ci illər müharibəsindən sonra Azərbaycanda gedən dirçəlişdən bəhs edir. Yazıçının təsvir etdiyi kənddə yeni dövrün İmran, Zeynəb, Nəsib kimi nümayəndələri köhnə fikirli Kosaoğlu, Kazım, Musa və Şahnaza qarşı çıxırlar; belə bir konflikt üzərində qurulub roman. İsmayıl Şıxlı "Ayrılan yollar"da dövrün ideoloji çərçivələrindən çıxmağa müəyyən cəhdlər göstərmişdi, amma buna hələ tam nail ola bilməmişdi və ola da bilməzdi. Nizami Cəfərov demişkən: "Çünki 50-ci illər hələ davam edirdi, 60-cı illər isə hələ qabaqda idi..." Bununla belə, "Ayrılan yollar" İsmayıl Şıxlının çoxplanlı roman yazmağa qadir istedadlı bir yazıçı olduğunu göstərdi.\n“İsmayıl Şıxlı yaradıcılığının son akkordu ömrünün qürub çağı qələmə aldığı "Ölən dunyam" romanıdır. Əsəri özü yazmağa başlasa da, sonradan ağır xəstəliyin fəsadı nəticəsində gözləri tutulduğu üçün romanın əksər hissəsini diqtə etmək məcburiyyətində qaldı; bu işi vəfalı həyat yoldaşı Ümidə xanım gördü. "Ölən dünyam" forma baxımından İsmayıl Şıxlının əvvəlki iki romanından xeyli fərqlənir. Nisbətən kiçik həcmli bu əsərdə yazıçı əsas sujet xətti ilə bağlı müxtəlif hadisələri paralel inkişaf etdirmək hesabına və konkret zaman çərçivələrini cəsarətlə pozaraq, gah irəli – gələcəyə gedib, gah da geri -keçmişə qayıtmaq sayəsində iki böyük nəslin taleyini izləməyə və ölkənin siyasi mənzərəsini verməyə müvəffəq olur. Romanın dili də quruluşuna uyğun çox çevik və lakonikdir; hətta təbiət təsvirlərinin özündə belə, "Dəli Kür"lə müqayisədə, yazıçı bir-iki dəqiq ştrixlə kifayətlənir, qəti təfərrüata varmu. Qəribədir, illər uzunu ənənəvi nəsr təhkiyəsindən kənara çıxmayan. Klassik roman janrınnın bütün qayda-qanunlarına riayət edən İsmayıl Şıxlı "Ölən dünyam"da çərçivələri vurub dağıdır; qəhrəmanlarının taleyi ilə bağlı bir epizodu, Azərbaycan miqyasında baş verən qlobal ictimai-siyasi proseslərin təsviri əvəz edir. Və yaxud, aramla qələmə alınmış psixoloji vəziyyətdən sonra çox rahatlıqla süjetin müəyyan bir hissəsini sürətlə nəql edib keçir. Yazıçı bunu bilə-bilə edir, diqqətini ikinci-üçüncü dərəcəli heç bir şeyə yayındırmır; məqsəd əsərin qayəsini qabartmaqdır. Qayə isə bundan ibarətdir: Azərbaycan xalqına kənardan zorla qəbul etdirilmiş siyasi sistem onun həyatında saysız-hesabsız məhrumiyyətlərə, ölümlərə, faciələrə səbəb olub. "Ölən dünyam" romanı çox dəqiq tapılmış və böyük ustalıqla qələmə alınmış simvolik bir sonluqla bitir. Əsərin qəhrəmanlarından biri, elindən-obasından didərgin düşmüş Həsən ağa uzun illərin ayrılığından sonra dönüb yurduna qayıdır, çinar ağacının altında oturub kürəyini onun gövdəsinə söykəyir və gözlərini yumub bir zamanlar öz əli ilə əkdiyi bu əzəmətli ağacın rişələri ilə əbədi olaraq doğma torpağına qovuşur. Çox təsirli səhnədir, amma burda bir təskinlik işartısı, bir ümid rüşeymi var; torpağa qovuşmaq - əbədiyyətə qovuşmaqdır. Torpaqsa əbədidir. Ən güclü tufanlar, qasırğalar belə toz-tozanaq qaldırsa da, torpağın üstündəkiləri uçurub-dağıtsa da - torpaq yerində qalır. Kənardan gətirilmiş zorakı inqilablar da elədir - saysız-hcsabsız insan ölümü, müsibətlər, faciələr hesabına cəmiyyətdə xırdapara nələri isə dəyişə bilsə də, xalq mənəviyyatını, xalq ruhunu tamam məhv edə bilmir. Belə olmasaydı, adət-ənənalərimiz, dilimiz, başqa milli dəyərlərimiz bu günə kimi yaşamazdı. "Ölən dünyam" romanını oxuyub qurtardıqdan sonra, ister-istəməz, məhz bu sayaq düşüncələrə qapılırsan... İsmayıl Şıxlı macal tapıb "Ölən dünyam" romanının son nöqtəsini qoymaqla, 50 illik yaradıcılıq yoluna da yekun vurdu. Və sanki bundan sonra o da qəhrəmanı Həsən ağa kimi rahatlıq tapıb dünyasını dəyişdi, əbədiyyətə qovuşdu. Tez-tez eşidilən belə bir deyim var, deyirlər: "yazıçının əsərləri oxunursa, deməli, o, yaşayır". Bunun belə olub-olmadığını mən bilmirəm. Amma onu qəti bilirəm ki, İsmayıl Şıxlı - əsərləri oxunan və sevilən yazıçıdır.” (İ.Qasımzadə)\n«Dəlİ Kür» romanı\n“İ.V.Stalinin ölümündən sonra ölkədə siyasi ab-hava tədricən dəyişməyə doğru gedirdi. N.S.Xruşşov şəxsiyyətə pərəstişi ifşa etdikdan sonra isə totalitar rejimin soyuq buzu bir qədər də əridi. Ədəbiyyat sosializm realizmin məngənəsindən yavaş-yavaş qurtulurdu. Yazıçılar artıq keçmişlərlə müqayisədə azad nəfəs alır, illərdən bəri əlçatmaz bir arzu kimi ürəklərində gəzdirdikləri mövzuları, dilə gətirməyə cürət etmədikləri fikirləri, sözləri üzə çıxarırdılar. Amma hələ qorxa-qorxa, ehmal-ehmal. Elə bu vaxt ədəbi mühitin sakit, aydın səmasında sanki şimşək çaxdı; 1962-ci ildə "Azərbaycan" jurnalında (Ns 6, 7, 8) İsmayıl Şıxlının yeni "Dəli Kür" romanının I hissəsi çap olundu. Özünə qarşı həddindən artıq tələbkar olan, hər cümləsinin üstündə əsən, yüz ölçüb bir biçən İsmayıl Şıxlı, sən demə, neçə illər imiş ki, iki otaqlı mənzilnıin bir küncünə çəkilib bu əsəri yazırmış. Belə bir əsər naminə özünü könüllü snrətdə çox şeydən məhrum etməyinə dəyərdi. "Dəli Kür" oxucuların hədsiz marağına səbəb olmuşdu. Bütün daxili ziddiyyətlərinə baxmayaraq, əsərin baş qəhrəmanı Cahandar ağa hamını əfsunlamışdı. Həmkarları da yazıçını bu uğuru münasibəti ilə təbrik edirdilər. Belə bir vaxtda İsmayıl Şıxlı üçün ən yüksək qiymət, özünə ustad bildiyi Mehdi Hüseynin 1962-ci ilin noyabrında ona göndərdiyi məktub oldu. Mehdi Hüseyn yazırdı; "Əzizim İsmayıl! "Dəli Kür" əsərini dünən gecə oxuyub qurtardım. Düzünü deyim ki, mən səndən yaxşı əsər gözləyirdim, amma bu cür qüvvətli və təsirli bir əsər yazmağını gözləmirdim. Əhsən, bərəkallah! Son on ildə bizim ədəbiyyatımızdan oxuduğum heç bir əsər məni bu cür sarsıtmamışdı". Hamı səbirsizliklə romanın ardını gözləyirdi. Əsəri tamamlamaq üçün İsmayıl Şıxlıya daha dörd il vaxt lazım gəldi. Nəhayət, 1966-cı ildə "Azərbaycan" jurnalında romanın II hissəsi dərc olundu.\nİllər keçəcək, "Dəli Kür"ün yaranıb ədəbiyyatımızın faktına çevrilməsini Nizami Cəfərov belə mənalandıracaq: "Dəli Kür" onlarla povestlərin, romanların milli təfəkkürümüzdə yaratdığı mənəvi səhradan axıb keçdi və ona can verdi". Bu, həqiqətən belə idi; sovet ideologiyasının tələb etdiyi mövzulardan, hazır sxemlərdən, konflikt, ziddiyyət görüntüsü yaratmaq xatirinə istehsalat mövzusunda uzun-uzadı soyuq, cansıxıcı mübahislərdən oxucular da, elə yazıçıların özləri də bezmişdilər.\n"Dəli Kür" və 60-cı illərdə bir-birinin ardınca yazıları ən yaxşı povest və romanlar Azərbaycan nəsrində yeni bir dönüş mərhələsi oldu. Yazıçılar indi mövzu seçimində, yaradıcılıq axtarışlarında nisbətən sərbəst idilər. Soruşula bilər: siyasi iqlimin yumşalmağa başladığı bir vaxtda İsmayıl Şıxlı niyə müasir mövzuya yox, məhz tarixi mövzuya müraciət etdi? Zənnimcə, bu, başadüşüləndir. Çünki, uzun illər idi ki, sovet ideologiya maşını xalqların milli özünəməxsusluqlarını: onların dinlərini əllərindən almağa, adət-ənənələrini, əxlaq normalarım, həyat tərzlərini mərhələ-mərhələ silib yox etməyə və beləliklə, "sovet xalqı" adı altında bir xalq yaratmağa çalışırdı. Bu maşının gücü azaldıqda ilk olaraq milli mədəniyyətlər - xalqların ən çevik və güclü özünübərpa instinkti fəallaşmağa başlayır; ədəbiyyat milli yaddaşı oyatmaqçün tarixi keçmişə, folklora müraciət edir. Bunları xatırlatmaqda mənim məqsədim İsmayıl Şıxlının "Dəli Kür"ünün izlərini onun əvvəlki əsərlərində axtarıb tapmayan və beləliklə, "Dəli Kür"ün az qala möcüzə kimi göydəndüşmə olduğunu söyləyənlərə etiraz etməkdir. Bu əsərin toxumu İsmayıl Şıxlının qan yaddaşında həmişə mövcud olub, sadəcə, əlverişli şərait yarananda - oyanıb, Şıxlı da onu qələmə alıb; xoşbəxtlikdən bu, onun sənətkar kimi yetkinlik dövrünə təsadüf edib – həqiqət budur. İsmayıl Şıxlının ən doğma əsəri, şübhəsiz ki, "Dəli Kür"dür; yaratdığı ən güclü obraz isə - Cahandar ağadır. Qəribədir, diqqət etdikdə, Cahandar ağada istənilən qədər mənfi cəhətlər, naqisliklər var: başqasının namusuna sataşır - arvadını götürüb qaçır, rəiyyətə qarşı amansızdır, bacısını qətlə yetirir, yoxsullara yuxarıdan aşağı baxır və sair və ilaxır. Lakin biz ona mənfi obraz kimi baxmırıq, nifrət etmirik ona. Hətta. dəyişən zəmanədə təklənmiş dağ cüssəli Cahandar ağaya acıyırıq. Bir sözlə, o, faciəvi obrazdır.\nMən burda mütləq görkəmli filosof-tənqidçi Asif Əfəndiyevin bu obrazla bağlı çox dəqiq fikirlərini yada salmaq istəyirəm. O yazirdı: "Yarımçıq ehtirasların, yarımçıq mərdliyin, yarımçıq xeyirin, "nəzakətli" bədəməlliyin, pambıqla baş kəsməyin... antipodu dəli Cahandar". - Onu oxucuya sevdirən cəhətləri necə də ustalıqla deyib... Və ya: "Cahandar ağa quru, ehtirassız, namərd, zavallı adam deyil". Cahandar ağanın rəğbət doğuran xüsusiyyətlərini əsl seleksiyaçı kimi necə də həssaslıqla, zərrə-zərrə toplayıb "sapa düzüb". Tənqidçi sonra obrazin faciəsinin kökünü müəyyən edir, yazır: "Cahandar ağa başa düşmüşdür ki, artıq dəyişməyə doğru gedən zəmanədə ona, onun idealına, həyat tərzinə yer yoxdur. Buna görə də Cahandar ağanın mənəvi ölümü fiziki ölümünü qabaqlayır.\nNəhayət, yekun: "Cahandar ağa tarix tərəfindən məhvə məhkum edilən şəxsiyyətdir. Onun həyat idealı məhdud, fəaliyyəti birtərətli və qeyri-kamil, qayəsi ibtidaidir. Lakin o, qəribə bir şeriyyəti, qəribə bir gözəlliyi və ahəngi də özüylə bərabər Kürün dalğalarına tapşırdı". Bax, bu "qəribə"ləri görən də, ustalıqla oxucuya çatdıran da İsmayıl Şıxlı qələminin qüdrəti, İsmayıl Şıxlının sənətkarlığıdır. "Dəli Kür" haqqında yazan bəzi tənqidçilar (roman haqqında saysız-hesabsız məqalələr yazılıb) onu "gərgin dramatik foqquşmalar, qüvvətlli xa-rakterlərromanı" adlandırırlar- tamamilə düzdür. Bəziləri "feodal geriliyinin təsvirini" görürlər romanda - qoy görsünlər. Başqaları Cahandar ağaya "dəliqanlı və zalım mülkədar" deyirlər - onlar da müəyyən mənada haqlıdırlar. Amma bütün bunlar bir o qədər də əhəmiyyətli deyil. Əhəmiyyətli olan odur ki, İsmayıl Şıxlı Cahandar ağa kimi son dərəcə sanballı ölməz bir obraz yaratmağa müvəffəq olmuş, Azərbaycan ədəbiyyatı xəzinəsinə "Dəli Kür" kimi başdan-ayağa milli ruhla aşılanmış dəyərli bir roman vermişdir.\nİsmayıl Şıxlı az yazan, amma yaxşı yazan yazıçılardan idi. "Dəli Kür"dən sonra o, uzun müddət iri həcmli nəsr əsəri yazmadı. Düzdür, arada "Cəbhə gündəlikləri"ni çapa hazırladı, hekayələr yazdı, amma oxucu ondan "Dəli Kür" kimi köklü-köməcli, dolğun xarakterlərlə zəngin, geniş panoramlı roman gözləyirdi. Haqqı da vardı, axı, yazıçı özü söhbətlərində, müsahibələrində inqilabdan sonra, 20-ci illərdə Azərbaycanda baş vermiş hadisələri əhatə edəcək bir əsar yazmaq fikrində olduğunu bildirmişdi və hətta gələcək romanının adını da elan etmişdi. "Qanlı təpə" adlanacaqdı həmin əsər. Lakin mühüm arxiv sənədlərinə əlinin çatmaması, hələ də qapalı cəmiyyətdə yaşamağımız, inqilabın beşiyi Moskvadan asılı olmağımız, "böyük qardaş" faktoru ona bu niyyətini həyata keçirməyə imkan vermədi. Bununla belə, "Dəli Kür"dən souuncu əsəri "Ölən dünyam"a qədər olan dövrü mən İsmayıl Şıxlının həyatında çox mühüm bir mərhələ sayıram. Bu illərdə o, yenə də müəllimliyini davam etdirdi, kinoda, teatrda qələmini sınadı, "Azərbaycan" jurnalının tarixində seçilən redaktorlardan oldu, Yazıçılar İttifaqına rəhbərlik elədi və artıq dediyim kimi, hekayələr yazdı və "Cəbhə gündəlikləri"ni çapa hazırladı. Gündəliklari o, 1942-ci ildən - cəbhəyə gedən gündən yazmağa başlamışdı; uzun illər onların əsasında müharibə haqqında roman yazmaq fikrindəydi. Amma roman yazmadı, bir balaca əl gəzdirib, demək olar ki, olduğu kimi adi bir döyüşçünün cəbhə gündəlikləri - qeydləri şəklində çap etdirdi. Barıt qoxusu gələn gündəliklərin çox boyük əks-sədası oldu. ( İ. Qasımzadə)


Chanaz - Fransa kəndi - fotolar » Qadınla.Com - Qadınlar Birİncidir!\nChanaz - Fransanın Savoya əyalətində yerləşən çiçəklənən xırda bir kəndidi. Burja və Rona göllərini birləşdirən Saviere kanalına görə Chanazı kiçik savoya Venesiyası adlandırırlar.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Dəfnəçiliyi də dirçəltmək mümkündür\nDəfnəçiliyi də dirçəltmək mümkündür\nBir vaxtlar cənub bölgəsində əhalinin məşğul olduğu və yaxşı qazanc əldə etdiyi sahələrdən biri dəfnəçilik olub. İndi isə dəfnə ağacları Lənkəran və Astara rayonlarının bəzi həyətyanı sahələrində yalnız dekorativ bitki kimi yetişdirilir.\nLənkəran Dövlət Universitetinin dosenti, bioloq-alim Məmmədhüseyn Hüseynov deyir ki, Azərbaycanda dəfnəçilik 1930-cu illərdən yayılmağa başlayıb. Lənkəran və Astara rayonları ərazisində geniş sahələrdə becərilən dəfnə ağacları gözlənildiyindən də yaxşı nəticə verib. Sonralar bu sahə genişləndirilərək 100 hektarlarla ərazini əhatə edib. O dövrdə Astara rayonunun Kijəbə qəsəbəsi ərazisində subtropik sovxoz yaradılmışdı. Həmin sovxozda dəfnəni əvvəlcə sınaq kimi yetişdirməyə başladılar. Gördülər ki, nəticəsi yaxşıdır, daha geniş sahələrdə əkib dəfnəçilik briqadası yaratdılar. Sovxozun ərazisindəki dəfnə plantasiyalarında çalışanlar yarpaqları yığıb qurudaraq konserv zavoduna təhvil verib yaxşı pul alırdılar.\nBioloq alim deyir ki, dəfnə plantasiyalarının 1 hektarından 3,5-4 ton məhsul tədarük etmək mümkündür. Dəfnənin becərilməsi də çox vəsait tələb etmir. Heç həyətyanı sahələrdə bu bitkinin suvarılmasına ehtiyac da yoxdur. Dəfnə ağacı həm quraqlığa, həm də 20 dərəcə şaxtaya dözümlüdür. O dövrdə dəfnə yarpaqlarını qəbul edən tədarük məntəqələri fəaliyyət göstərirdi. 200 kiloqram məhsul verən 1000-1500 manat pul ala bilirdi. O vaxt bu, böyük məbləğ idi.\nDünyanın əksər ölkələrində indi də dəfnə yarpağı tibbi və kosmetik şirkətlərə yüksək qazanc gətirir. Belə ki, dəfnə ağaclarının həm yarpaqlarından, həm də toxumlarından geniş istifadə olunur. Dəfnənin tərkibində olan qiymətli efir yağlarından bədəndəki artıq piylərin əridilməsi, qaraciyərin, üzdəki sızanaqların, ağız boşluğundakı yaraların müalicəsində geniş istifadə olunur. Kosmetik vasitələrin bir çoxunun tərkibində dəfnə efiri var.\nMütəxəssislər bildirirlər ki, əgər qəbul məntəqəsi yaradılıb ixrac məsələsi öz həllini tapsa, qısa müddətdə bu gəlirli sahəni ölkəmizin cənub rayonlarında yenidən dirçəltmək olar.\n“Lənkəran” qəzetinin əməkdaşı


Evlilikdə tənqid » Qadınla.Com - Qadınlar Birİncidir!\nTarix: 11-10-2014, 23:00\n«Tənqid „sözünü düşünmənizi istəyirəm. "Tənqid» deyilincə düşüncənizə nə cür çağırışımlar, hansı xatirələr və necə duyğular gəlir? Bu an nələr düşündüyünüzü bilə bilmərəm ancaq ümumi şəkildə təxmin etmək olar: Ehtimalla ağılınıza gələn düşüncələrin böyük bir qismi mənfiliklər ehtiva etməkdədir.\nTənqid təsirli istifadə özümüzü və ətrafımızı müsbət istiqamətdə dəyişdirə bilməmiz üçün çox təsirli bir üsuldur. Çox təsirli üsul olduğu kimi istifadəsi diqqət istər və səhv istifadəsi ciddi mənada zərər verə bilər.\nTənqid təməldə bir adamda ya da hadisədə öz fərdi fikirimizə görə doğru və səhv tərəfləri ifadə etməmizdir. Yaşadığımız həyatı özümüz üçün daha əlverişli bir hala gətirmək üçün tənqid edərik. Ancaq klassik tənqid üsulları insanlarda həmişə mənfi çağrışımlar oyandırdığı və bir növ hücum hesab edildiyi üçün çox vaxt heç dinlənilmədən avtomatik bir şəkildə tənqidi hədəfindəki adamı müdafiə davranışına itələyər.\nBu hissədə daha xüsusi bir sahədə; evlilikdə tənqidi müsbət və quruluşçu bir şəkildə istifadə edilməsi üçün lazımlı olan üsullardan bəhs edilir.\n1. Yoldaşınızı günahlandırırmış kimi danışmayın\nTənqid etmək istədiyiniz bir mövzu olduğunda bunu yoldaşınıza uyğun bir dillə ifadə etməlisiniz. Əgər yoldaşınızı günahlandırırmış kimi danışsanız böyük bir ehtimalla yoldaşınız da müdafiə etməyə keçəcək və bəlkə də o da sizi günahlandırmağa başlayacaq. Aşağıdakı nümunə dialoqlara baxaq:\nQadın: Bir gün evə gec gələcəyin zaman xəbər ver, sən nə məsuliyyətsiz insansan!\nKişi: Səndənmi soruşacağam nə vaxt gələcəyimi, sənə hesabmı verəcəyəm!\nBu çıxışda qadın kişinin gec gəlmə davranışını tənqid edir ancaq bu tənqidini günahlandırma tərzində ifadə etdiyi üçün həm tənqid məqsədinə çatmır ,həm də ortaya gərgin bir vəziyyət çıxır.\n2. Sevginizi və Diqqətinizi Şərtlərə qoşmayın\nGözəl şeylər söylədiyimiz çox vaxt ifadəmizi bir şərt cümləsi ilə bitiririk. Bəlkə də bir çoxumuz bunun şüurunda belə deyilik. Söylədiyimiz gözəl ifadələrin, təqdirlərimizin arxasında «amma, lakin, ancaq» kimi sözlərlə şərt cümlələri istifadə edərək söylədiyimiz müsbət şeylərin təsiri azalacaq.\n3. Ünsiyyətdə Sandiviç üsulundan istifadə edin\nTəsirli ünsiyyət üçün istifadə edilən bir çox üsul mövcuddur. Burada tənqid mövzusuyla əlaqədar olaraq sandiviç üsulundan bahs ediləcək. Deyək ki tənqid etmək istədiyimiz bir davranış forması var. Bu davranış haqqında tənqidimizin önünə və sonuna o adam haqqında müsbət bir ifadə əlavə edirik. Bu şəkildə tənqidimizin əvvəlində və sonrasında qarşı tərəfə müsbət mesajlar verdiyimiz üçün etdiyimiz tənqidi təsirli olma ehtimalı qat-qat artır. Nümunə olaraq aşağıdakı ifadəyə baxaq:\nSənin üstünə düşənləri layiqincə yerinə yetirdiyindən xoşlanıram ancaq evə gec gələcəyin zaman bu vəziyyəti əvvəlcədən mənə xəbər versən çox daha yaxşı olar. Bu mövzuda sənə güvənirəm.\n4. Yoldaşınıza özünü müdafiə haqqı tanıyın\nYoldaşınızı tənqid edərkən diqqət yetirməniz lazım olan bir başqa nöqtə isə tənqid etdiyiniz mövzu haqqında mühakiməsiz edam etməməniz lazım olduğudur. Tənqid etdiyiniz mövzu haqqında yoldaşınızın özünü müdafiə etməsinə imkan verin. Bəlkə də ortada böyük bir səhv başa düşülmə ya da bu davranışı ortaya çıxaran ciddi bir səbəb vardır.\n5. Üzüm yemək, ya da bağbanı döymək\nNə İstədiyinizi Bilin: bəzi davranışlar qarşısında o qədər çox əsəbiləşirik ki,, davranış qarşısında tənqid edərkən hirsimiz həddindən artıq bir şəkildə ortaya çıxar. Belə vəziyyətlərdə məqsədimiz davranışı düzəltmək üçün tənqid etmək deyil yalnız hirsimizi çıxmaqdır. Qarşı tərəf nə deyir desin hirsimizdən nəsibini alacaq. Bu cür vəziyyətlərdə özümüzə yaxşı nəzarət etməliyik və ortaya qoyduğumuz davranışın gerçək bir tənqid olduğundan əmin olmalıyıq.\n6. Tənqid hər mühitdə ifadə edilməməlidir\nYoldaşlarınızı mümkün qədər başqalarının yanında deyil, təklikdə tənqid etmək lazımdır. Çünki başqalarının yanında yaxşı niyyətlə etdiyimiz tənqidlərin belə səhv başa düşülmə ehtimalı çox yüksəkdir. Ayrıca normalda tərəflərin məqbul qarşılaya biləcəyi bir tənqid fərqli insanların olduğu bir mühitdə hirslə və qürurla qarşılana bilər. Bundan başqa tənqid etdiyiniz mövzu başqalarının yanında dilə gətirildiyində siz bu mövzunu Həll etsəniz belə bəlkə təkrar qarşınıza çıxa bilər.\n7. Dinləyin, Dinləyin, Dinləyin\nÜnsiyyətdə ən təməl qayda danışmadan əvvəl təsirli bir şəkildə dinləmə bacarığı qazana bilməkdir. Hər insan çox yaxşı bir anladıcı ola bilər amma çoxu adam təsirli bir dinləmə mövzusunda özünü inkişaf etdirməyə heç niyyətli deyil. Aktiv dinləmə yoldaşlar arasında bir çox problemin həllində çox təsirli bir üsuldur.\nƏgər yaxşı bir dinleyiksə qarşımızdakının nə hiss etdiyini, nə istədiyini və necə bir şəxsiyyətə sahib olduğunu bilə bilərik. Bunları bilməmiz Düzəldici mövzular haqqında daha şüurlu olmamızı təmin edər. Ayrıca bir çox adam yoldaşının söyləyəcəyi şeyi tam olaraq bitirməsinə fürsət tanımadan sözü tamamlamağa cəhd edər. Bu da ciddi bir ünsiyyət problemidir. Bu səbəblə tənqid edərkən də çox yaxşı bir dinləyici olmamız lazımdır.\n8. Tənqid etdiyiniz mövzuları Dəqiq və Konkret olmasına diqqət edin\nƏgər Tənqid etdiyimiz mövzunun düzəlməsini həqiqətən istəyiriksə nə istədiyimiz mövzusunda dəqiq və konkret olmalıyıq. Birinə «Sənin daha yaxşı olmağını istəyirəm» demək çox naməlum bir mesajdır və böyük ehtimalla heç bir işə yaramayacaq. Amma «Axşamları mənə qapını açarkən gülümsəmən məni çox xoşbəxt edir» ya da «Arada sırada mənə kiçik süprizlər etməyin məni çox sevindirir» demək konkret və dəqiq olduğu üçün çox daha motivasiya edici və işə yarayar olacaq.\n9. Üslub hər şeydir\nÇox vaxt nə dediyimiz deyil, necə söylədiyimiz əhəmiyyətlidir. Əlaqə yalnız şifahi ifadə ilə getməz. Bədən dilimiz, səsimizin yüksəkliyi, sözləri istifadə tərzimiz hamısı bir yerdə bir məna ifadə edər. Əgər gözəl bir şey söyləyərkən mənfi mesaj verən bir bədən dilini ortaya qoysaq böyük ehtimalla vermək istədiyimiz mesaj mənfi qəbul olunacaq. Ya da tam tərsi şəkildə ciddi bir tənqid edərkən müsbət bədən dilini istifadə edərək tənqidimiz qəbul olunacaq və müsbət qavranacaq. loading... 0


Mühacir biznesinə girişən “jurnalistlər” və “siyasətçilər” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n22 Aprel 2016, 11:07 3071\nBu günlərdə daxili işlər orqanları tərəfindən həyata keçirilən əməliyyat tədbirləri nəticəsində ayrı-ayrı şəxslərə xarici dövlətlərdə siyasi mühacir statusu almalarına köməklik göstərəcəklərini vəd edib, ölkəmizin beynəlxalq aləmdəki nüfuzuna və demokratik imicinə xələl gətirmək istəyən şəxslər yaxalanıb. Bu barədə Daxili İşlər Nazirliyinin yaydığı məlumata görə, Bakı şəhər sakinləri - “Mozalan” jurnalının məsul katibi Ramil Muradov və “Dövlət və ictimai fikir” qəzeti ilə “Obyektiv xəbər.com” veb saytının baş redaktoru Çingiz İbadov göstərəcəkləri xidmətin müqabilində vətəndaşı aldatmaq istəyiblər. Onlar Xırdalan şəhərində, razılaşdıqları 4000 manatlıq məbləğin 1300-nü və sənədlərin surətlərini alarkən saxlanılıblar. Araşdırmalar nəticəsində müəyyən olunub ki, onlar həmin vətəndaşın adından sosial şəbəkələrdə və bir sıra elektron kütləvi informasiya vasitələrində Azərbaycanın dövlət mənafeyi və ümummilli maraqları əleyhinə yanlış, qərəzli məlumatlar, eyni zamanda, sonuncunun guya ölkəmizin hüquq-mühafizə orqanları tərəfindən əsassız təqib edilməsi, hüquqlarının pozulması barədə böhtan xarakterli materiallar yerləşdiriblər. Lakin hüquq-mühafizə orqanlarının ayıq-sayıqlığı nəticəsində dələduzların “mühacir alveri” bu dəfə baş tutmayıb.\n“Kaspi” qəzeti olaraq biz bu mövzuya bundan əvvəl də müraciət etmişdik. O zaman göstərmişdik ki, bəzi adamlar Avropada sığınacaq almaq üçün özlərinin “ədalət və demokratiya carçısı”, “haqları tapdanmış”, “siyasi mühacir”, “vicdan məhbusu”, “müxalifətçi”, dini və siyasi baxışlarına, mənsub olduğu irqə və dinə, seksual oriyentasiyasına görə “təqib və təzyiqlərə məruz qalan adam” obrazını yaradırlar. Barələrində ən ağlasığmaz yalanlar uyduran belə şəxslər söylədiklərinin “doğruluğunu” sübut edən “sənədlər” də təşkil edirlər. Bu məsələdə isə onlara Ramil Muradov və Çingiz İbadov kimi “jurnalistlər”, işbazlar yardım edirlər. Vətən, millət, xalq təəssübü çəkməyən belə dələduzlar pul müqabilində hər cür saxtakarlıqlara əl atırlar. “Mən salim olum, dünya cahan batsa da batsın!” prinsipi ilə həyat sürən belə işbazlar fərqində deyillər ki, etdikləri əmələ görə, son nəticədə Azərbaycanın nüfuzuna xələl gəlir, demokratiya libasına bürünən beynəlxalq təşkilatlar sonradan bu “faktlar” əsasında ölkəmizi qeyri-demokratik, insan haqları pozulan, dini, milli, cinsi, irqi ayrı-seçkiliyə yol verilən dövlət kimi qələmə verirlər.\nBəd ayaqda yuxarıda adı çəkilən işbazları, yeganə arzu və istəkləri pul qazanmaq olan bu dələduzları başa düşmək mümkündür. Çünki, hər cür saxtakarlığa imza atan bu “jurnalistlər” hakimiyyət iddiasında deyillər. Amma təəssüf doğuran məqam burasıdır ki, həmin işbazların əməllərini Azərbaycanda fəaliyyət göstərən və hakimiyyətə qarşı müxalif mövqedə dayandığını iddia edən bəzi siyasi partiyalar, onların rəhbərləri də həyata keçirirlər. Misal üçün, Müsavat Partiyası Qadınlar Birliyinin sabiq sədri, Azərbaycan Demokratiya və Rifah (ADR) Hərəkatının sədr müavini Ellada Məmmədlinin mətbuata açıqlamalarından da görünürdü ki, təkcə Xətai rayon təşkilatında bir özəkdən bir ildə 20 adama bu yolla xaricə sığınmaq üçün şərait yaradılıb. Hansı ki, sonradan həmin “siyasətçilərin”, “haqq-ədalət carçılarının”, “demokratiya qurbanlarının”, “siyasi mühacirlərin” səsləri İsveçdən, Avstriyadan, Hollandiyadan, Almaniyadan gəlməyə başlayıb. Maraqlı məqam da burasıdır ki, Avropaya qaçan həmin “vətənpərvərlərə” saxta arayışları məhz Müsavat Partiyasının sədri Arif Hacılı verib. Bu faktı təsdiqləyən daha bir sübut “müsavatçı” kimi xaricə sığınan “siyasi mühacir” Elnur Mirzəyevin açıqlamalarıdır. O qeyd edirdi ki, Müsavat Partiyasına üzv olmaq üçün 2011-ci ildə 1800 manat pul verib, bunun müqabilində isə ona 2008-ci ildən partiya üzvü olduğunu təsdiqləyən vəsiqə verilib. E.Mirzəyev onu da bildirib ki, Müsavat funksioneri Gülağa Aslanlıdan aldığı saxta arayışların hər birinə görə ona 300 manat ödəyib və bu sənədlər əsasında mühacirət edib.\nBu məsələdə Azərbaycan Xalq Cəbhəsi Partiyası (AXCP) da öz “mehriban düşmən”indən geri qalmır. Avropaya sığınmaq üçün “avtoritar hakimiyyətə” qarşı “barışmaz” mövqe tutanlar, “mübarizlər”, “üsyankarlar”, həmçinin haqları tapdanan “mavilər”, “ermənilər” pul müqabilində AXCP-nin xidmətlərindən yararlanırlar. Hətta həmin adamların ciblərində AXCP və Milli Şura üzvü olduqlarını təsdiqləyən vəsiqələr də tapmaq mümkündür. Bunun üçün onlar Əli Kərimlinin, Cəmil Həsənlinin “saqqalının altından” keçiblər. Hətta özləri barəsində “Azadlıq” qəzetində və digər media qurumlarında məqalələr də sifariş ediblər. Mediada yayılan məlumatlara görə, bir zamanlar AXCP-də “mühacirlər” üçün konveyer üsulu ilə “vəsiqə”, “arayış” və digər “sənədlərin” hazırlanması prosesi də start götürüb. Xaricdə yaşayan soydaşlarımızdan birinin iddiasına görə, AXCP arxa tarixlə vəsiqə verilməsi üçün nə az, nə çox, düz 5 min avro məbləğində “planka” müəyyənləşdirib.\nBütün bu faktlar bir daha sübut edir ki, Azərbaycanda özünü müxalifətçi kimi qələmə verən, siyasi hakimiyyət uğrunda mübarizə apardığını bəyan edən bəzi siyasi partiyalar da Ramil Muradov və Çingiz İbadov kimi “jurnalistlər”lə eyni əməlin sahibidirlər. Həmin partiyaların “liderləri” siyasi mübarizə adı altında müxtəlif saxtakarlıqlara imza atır, “mühacir biznesi” ilə məşğul olub böyük məbləğdə pullar qazanır, daha aydın desək, dələduzluqla məşğul olurlar.


Evli bir cüt olaraq ilk tətil mövsümünü necə idarə etmək olar - Münasibətlər - 2022\nEvli bir cüt olaraq ilk tətil mövsümünü necə idarə etmək olar\nTətil mövsümü həmişə məşğuldur - cədvəlinizi ailə və sosial hadisələr, iş hadisələri, alış-veriş, yemək və digər şeylərlə dolu tapa bilərsiniz. Yeni evlənən cütlüklər üçün əlavə həyəcan təbəqəsi var, eyni zamanda öhdəliklərdən biri də. Belə bir məşğul vaxtı solo idarə etmək əvəzinə, indi düşünmək, hərəkət etmək və iki üçün RSVP etmək lazımdır. Bir ər-arvad olaraq ilk tətil mövsümünüzü necə keçirəcəyinizi düşünməkdən bezmişsiniz? Kömək etmək üçün buradayıq.\nHəyatda əksər şeylərdə olduğu kimi, bir az da ünsiyyət uzun bir yol keçə bilər. Xüsusilə bu mövsüm boyunca daha çox ünsiyyət qurmağa çalışmaq daha yaxşıdır, çünki təqvimləriniz cem-dolu ola bilər və işlər siyahısınız eksperimental olaraq böyüyür. Google təqvimini bölüşməyi düşünün və ya mətbəxinizdə asılmış bir divar təqvimi bəzəyin. Qarşıdurmalardan, qaçırılmış görüşlərdən və nəticədə ortaya çıxa biləcək hər hansı bir mübahisədən qaçınmaq üçün planlarınızı bir-birinizə qoyun.\nEvli bir cüt kimi birlikdə mövsümün sehrinə islatmağın mümkün qədər çox vaxtını sərf etmək istəyərsiniz və tətil işlərinə başlamağa başlasanız, birlikdə daha keyfiyyətli vaxt keçirə bilərsiniz. Hər şeyi son anda tərk etməyiniz bir qədər böyük stresə səbəb ola biləcəyi üçün, erkən başlayın! Beləliklə, əvvəlcədən onlayn mağaza aparın, partiyalara gətirmək və vaxtından əvvəl dondurmaq, poçtda təbrik kartlarını əldə etmək və salonların əvvəlki hissəsini düzəltmək üçün ola biləcək hər şeyi bişirin. Bu həm sizi həm əyləncəli vaxtlar üçün həm də azad edəcək, həm də mövsümü bir az daha uzadacaqdır.\nYeni evlənmisinizsə, bir yerdə bir hesabda bir dəst pul pul hədiyyəsi var və bu cibinizdə bir deşik yandıra bilər. Unutmayın ki, nağd pul ailənizdən və dostlarınızdan bir hədiyyə idi və bununla da ağıllı olmalısınız. Bəlkə də adi haldan daha böyük bilet hədiyyələrini hədiyyə etmək üçün cazibədar olsa da, təmkinli istifadə edin və toy hədiyyə pulundan asılı olmayaraq ödəyə biləcəyiniz şeylərin tipik büdcəsi daxilində qalın.\nHər ikiniz uyğun Milad ərəfəsi adətlərinizə alışmışsınız, ancaq vaxt maşınları yaratmağa və ya özünüzü iki yerə bölməyə çalışmısınız? Yep-mübarizə gerçəkdir. Tətilin iki ailə ilə idarə olunması evliliyin daha çətin tərəflərindən biri ola bilər, ancaq bir az (və ya çox) kompromis ilə idarə edilə bilər. Əksər cütlüklər üçün növbə planına qərar vermək üçün "bu dəfə ailəmlə, növbəti dəfə səninlə görüşərik" kimi yaxşı işlər görülür və ya əksinə. Və ya, bəlkə bir ailə ilə Şükran günü, digəri ilə Hanukkahın ilk gecəsini həll edə bilərsiniz.\nBu cəlbedici görünmürsə, bəlkə gününüzü iki yerə bölə bilərsən, yalnız idarə edilə bilən və inanılmaz dərəcədə stresə səbəb olmadıqda. Əlbəttə ki, tətillər indi bir az fərqli görünür və hiss edəcək - evlənmisən! Yalnız xatırlayın, tətil ailə və əyləncədir. Qalan hər şey yerinə düşəcək.\nSərhədləri təyin edin\nBu mövsüm çox tələbkar ola bilərsiniz - yeni evlənən cütlüklər adətən isti bir məhsuldur. Özünüzü çox istiqamətə çəkdiyinizi görsəniz, bir addım geri çəkin və müəyyən bir sərhəd qoyun. Özünüzü həddindən artıq etməyin və məğlub etməyin. Həqiqətən getməyə qərar verdiyiniz tədbirlərdən zövq ala bilmək üçün rahatlığınız zonalarında qalın.\nÇıxışda tələsmək və çaşqınlıq və ya stres hiss etmək asandır və istirahət etmək və əylənmək üçün əlinizdən gələni edin! Evli bir cüt olaraq ilk tətil mövsümünüz, şübhəsiz ki, xatırlanacaq biri olacaqdır. Buz konkisürmə, boru çəkmək, nostaljik filmlərə baxmaq və uyğun pijama geyinmək kimi daxili uşağınızın ortaya çıxmasına səbəb olan fəaliyyətlər tapmağa çalışın. Ailənizin adət-ənənələrini bölüşün və yol boyunca yeniləri hazırlayarkən özlərini öyrənin. Unutmayın, 'mövsümü şən keçin, ona görə də ürəkdən saxlayın və təklif etdiyi bütün tətillərdən zövq alın.\nCopyright 2022 \_ Evli bir cüt olaraq ilk tətil mövsümünü necə idarə etmək olar...


Ana səhifə Video Kiçik sakinlərimizin daxili dünyasına səyahət\nKiçik sakinlərimizin daxili dünyasına səyahət\nJuly 01, 22\nMelissa Group ailəsi olaraq böyüklərlə yanaşı kiçik sakinlərimizi də hər zaman diqqət mərkəzində saxlamağa davam edirik. Bunun üçün “1 İyun Uşaqların Beynəlxalq Müdafiəsi Günü”-ndə onların xüsusi bacarıqlarını üzə çıxaran sərgi təşkil etməyi özümüzə borc bildik.\n1956-cı ildən etibarən, bəşəriyyət 1 iyunu Uşaqların Beynəlxalq Müdafiəsi Günü kimi qeyd edir. Bütün Demokratik dövlətlərdə olduğu kimi Azərbaycanda da insan hüquqlarının qorunmasına xüsusi diqqət verilir. Təbii ki, uşaq hüquqları da insan hüquqlarının ən mühüm və ayrılmaz tərkib hissəsidir. Uşaqlar bizim gələcəyimizdir və ölkəmizin də gələcəyi onların əlindədir. Ona görə də bu balaca fidanların müdafiəsinə qoşulmağın səbəbi daha da aydınlaşır.\n“Melissa Group” tikinti şirkətinin sakinlər arasında kommunikasiyanın yaradılması, “Melissa Group”-un sakinlərə verdiyi dəyərə diqqət çəkmək, kiçik sakinlər arasında sosial aktivliyin artırılması üçün “1 İyun Uşaqların Beynəlxalq Müdafiəsi Günü”-nə həsr olunmuş “Kiçik əllər, böyük əsərlər” sərgisi keçirilmişdir. İlk öncə “Melissa magazine” qəzetinin “Novruz buraxılışı” vasitəsilə müsabiqəli sərginin şərtləri elan edilmiş, sakinlər tərəfindən əl işləri təqdim olunmuşdur. Sərgi zamanı iştirakçılar təqdim olunub, “Melissa Group” adından mükafatlandırılmışdır.\nLayihənin əsas məqsədi kiçik sakinlərimizi rəqəmsal dünyadan kənarlaşdırıb qonşuları ilə daha sıx əlaqə yaratmaq, sosial və mədəni inkişafı möhkəmləndirməkdir.\nAiləmiz böyüyür - Seriya 4\nAiləmiz böyüyür - Seriya 3\nAiləmiz böyüyür - Seriya 2\nAiləmiz böyüyür! - Seriya 1\nMelissa Group 22 ildir sizinlə!


TƏCİLİ - Faydalı - 2021\n. Pişiyin Home HL 100, gündəlik həyatınızı və pişikinizin rifahını asanlaşdıracaq inqilabi bir özünü təmizləyən bir qabdır. Pişiyin evi, zibilin mübadiləsi və pişikinizin ifrazatının 5 gün müddətində saxlanması, həmçinin patnisin dezinfeksiyaedici ilə təmizlənməsi və dezinfeksiya edilməsidir. Təmizliyinizi pişikinizin keçidinə və nizama uyğun olaraq avtomatik olaraq həyata keçirir. Çirkli zibilin qoxusuz 5 gün saxlanması. Zəmanətli iqtisadiyyat. Aesthetics. (sifariş etmək mümkündür) HL inno. www.hl-inno.com\nPişiklər üçün mebel və aksesuarlar\n. ZOOPLUS - Avropadakı N ° 1 onlayn pet mağaza. Ən yaxşı qiymətə ən böyük marka Bu şou üçün D&CO komandası tərəfindən seçilən pişik ağacları, səbətlər və pişik oyuncaqları zooplus.fr saytında pişik dükanı tərəfindən təklif olunan yüzlərlə məhsul arasındadır. Zooplus.fr: 8000-dən çox məhsul təklif edir: - it : zibil qutuları və qutular, aksesuarlar, yemlər, boşluqlar, qəfəslər, kirpiklər və yaxalar, zərərvericilərə qarşı mübarizə, oyuncaqlar, qida əlavələri ... - pişik: quru yeməklər, qutular və sacheets, zibil və tualet evləri, pişik ağacları və cızıqlayıcı postlar, oyuncaqlar, nəqliyyat qəfəsləri… - quş: qəfəslər, aksesuarlar, yemək və müalicə ... - balıq: akvarium və texniki avadanlıqlar, filtrlər və nasoslar, qida… - gəmirici və ferret: qida, zibil, qəfəslər və aksesuarlar… - at: qida və qulluq ... Zooplus, bütün il boyu əlverişli qiymətlərlə böyük bir seçim təklif edir və evə çatdırılma rahatlığı. Ən böyük markalardan ən ixtisaslaşmış məhsullara qədər, onlayn pet mağaza heyvanlara lazım ola biləcək hər şeyi təklif edir. ZOOPLUS.FR ONLINE PETS www.zooplus.fr\n. - Ağ çıraq (ref 93114/93122/93139) - Kvadrat divar işığı Cérusée (ref 91681) SEMA Dizayn www.semadesign- info @ semadesign- 05 34 60 86 68 19 chemin de la Garonne - 31200 Toulouse\n. 3-cü sinifdə işlənmiş taxta pişik örtüyü, 3 altıbucaqlıdır: - Qapısı olan böyük bir mərkəzi - polikarbonat damı olan bir dırmaşma qülləsi - 2 otağ və 3 porthiglassdan ibarət bir sığınacaq (pişiklər otağına ekranlaşdırılmış tunellə bağlıdır). Damı bitumlu şingles ilə örtülmüşdür. Qapısı iki yarpaqdadır. Hamısı müalicə olunan şassi və düzəldici yastıqlara söykənir ZOOLOGIS mühərrikləri və qapaqları Əlaqə məlumatları: //www.zoologis.com/ Mail [email protected]\nSarı rəng ilə hansı rənglər yaxşı gedir?\nDöşəməni necə düzəltmək: nəyi bilməlisiniz\nKanadada donmuş çayda pop-up restoran\nAd günü üçün super qəhrəman masa dekoru\nDikiş: dikişi öyrənmək\nCopyright 2021 \_ Ev Dekorasiya Fikirləri və Tövsiyələri, Alış-veriş Məsləhətləri \_ TƏCİLİ


DGK rəhbərliyinə bir neçə naqolay sual – “…rüşvətsiz gətirilib satılır?” – YENİLİK.AZ\nDGK rəhbərliyinə bir neçə naqolay sual – “…rüşvətsiz gətirilib satılır?”\nPosted on January 3, 2019 by Yenilik.Az Leave a comment\n“Ötən ilin sonu Dövlət Gömrük Komitəsinin sədri Səfər Mehdiyevin mətbuat konfransında səsləndiriyi fikirlərlə yadda qaldı. Xüsusilə sədrin “əgər burada oturanlardan kimsə, mən özüm də daxil olmaqla, heç olmasa 1 manat rüşvət alsaq həbsxanada oturmağa hazırıq” bəyanatı 1 manatı heç rüşvət də hesab etməyən (“podarkadır”, “şirinlikdir”, “çay puludur” və s.) əksər soydaşlarımıza ləzzət elədi”.\nCebhe.info xəbər verir ki, bu fikirlərlə iqtisadçı-ekspert Əkrəm Həsənov çıxış edib. O, deyib ki, digər əks-sədalı açıqlama Gürcüstan gömrük məntəqələrindəki rahatlıq və bizdəki “cəhənnəm əzabı” ilə əlaqədar verilən müqayisəli sualla bağlı idi:\n“Sədr dedi ki, “Gürcü tərəfi tam açıq gömrük nəzarəti həyata keçirir. Siz özünüz də şahidi olmuşunuz ki, heç bir nəqliyyat vasitəsi yoxlanılmır, avtomobillərin yük yerinə baxış keçirilmir. Lakin biz bəzi qonşularımızın siyasətini nəzərə alaraq və öz siyasətimizə uyğun olaraq bütün avtomobilləri yoxlayırıq, təhlükəsizliyin təmin edilməsinə dair bizim həyata keçirdiyimiz siyasət tamam fərqlidir. Çox yaxşı! Bəs onda niyə bayram günlərində (bəzi yerlərdə hələ indi də davam edir) ölkədə ara kəsmədən partladılan pirotexniki məmulatlar gömrük orqanları tərəfindən aşkar edilməyib və ölkəyə gətirilib? Xatırladıram ki, “Mülki dövriyyənin müəyyən iştirakçılarına mənsub ola bilən və dövriyyədə olmasına xüsusi icazə əsasında yol verilən (mülki dövriyyəsi məhdudlaşdırılmış) əşyaların siyahısı haqqında” Qanunun 9-cu maddəsinə əsasən partlayıcı maddələr və qurğular, tez alışan maddələr və pirotexniki məmulatlar mülki dövriyyəsi məhdudlaşdırılmış əşyalara aid edilib. Yəni mülki dövriyyənin yalnız müəyyən iştirakçılarına mənsub ola bilən və dövriyyədə olmasına xüsusi icazə əsasında yol verilən əşyalardır.\nBuna baxmayaraq, sözügedən məmulatlar ölkəyə kütləvi şəkildə gətilib və küçələrdə açıq-aşkar satılırdı.\nArtıq məlumdur ki, bu məmulatlar nəticəsində yaralanan vətəndaşlarımız da var. Amma psixoloji sarsıntı keçirmiş körpələr, xəstələr və qocaların dəqiq sayı haqda məlumat təbii ki, yoxdur (özü də onların çoxu heç də bayramın əleyhdarı deyil, onu qeyd edirdilər). Pirotexnika hətta liftlərdə də partladılırdı və nəticədə onlarda da sıradan çıxma halları var. Başqa misallar da var təbii… Qeyd edilənlərə əsasən sual yaranır: bu qədər pirotexniki məmulat ölkəyə rüşvətsiz gətirilib satılır? Görəsən, məsələn, məsafədən idarə edilən pilotsuz uçan aparatları, o cümlədən dronları da rahat gətirib satmaq olar? Bəs silahı?”\nHəbsdə olan video-bloqer Mehman Hüseynovun ona ...\nDeputatın şübhəli biznes imperiyası… – İDDİA\nMillət vəkillərinin özəl sahibkarlıq fəaliy...\nYol polisi “manatlıq taksi”lər barədə tədbir görəcək


Aydın Əliyev Qubada vətəndaşları qəbul edəcək\n18 May 2015 12:18 (UTC+04:00)\nMərkəzi icra hakimiyyəti orqanları rəhbərlərinin şəhər və rayonlarda vətəndaşların qəbulu cədvəlinə uyğun olaraq Dövlət Gömrük Komitəsinin (DGK) sədri, gömrük xidməti general-leytenantı Aydın Əliyev mayın 22-də saat 11:00-da Quba şəhərindəki Heydər Əliyev Mərkəzində bu bölgədən olan vətəndaşları qəbul edəcək.\nDGK-nin mətbuat xidmətindən Publika.az-a verilən məlumata görə, qəbul zamanı bölgədə yerləşən rayonların - Quba, Qusar, Xaçmaz, Şabran, Siyəzən rayonlarının sakinlərinin yalnız gömrük məsələləri ilə bağlı müraciətləri dinləniləcək.\nQəbulda iştirak etmək istəyən vətəndaşlar mayın 21-i saat 11:00-dək “192” Çağrı Mərkəzi, Dövlət Gömrük Komitəsi (əlaqələndirici şəxs – Məmmədova Səbinə Xanlar qızı, əlaqə telefonu: (012) 404-22-00), Xaçmaz Gömrük İdarəsi (əlaqə telefonu: (023) 325-34-40) ilə əlaqə saxlayıb qəbula yazıla bilərlər.


Ordu Out Break\nArkanoid oyun bir neçə dizayn qırılma platforma və top Move. Arkanoid pulsuz bizim saytda online oynaya bilər.\nBiz salamlayıram və Arkanoid oynamaq üçün seçim dəvət edirik. Tallinn online oyunlar pulsuz turlar geniş və müxtəlif seçim bizim veb itsmygame bilər. Ira hər kəs oynamaq üçün sevir ki, bütün tanınmış və məşhur oyun Arkanoid. Siz ifa yoxdur? Belə ki, daha cəhd edin, biz sizi əmin, bu sevgi olacaq! Arkanoid oyun online çox asan və eğlenceli. Çox səviyyəli bir zamanda oyun və erkən keçid gözündə faizlərin məbləği. Bu cəhd edin! Sizin dostlar, çox, oyun Arkanoid haqqında bilmirdi? Siz maarifləndirilməsi və onlara motivasiya edə bilər. Boş vaxtlarını xoş və maraqlı yolu. Sizin qalmaq Enjoy!


İlham Əliyev almaniyalı naziri qəbul edib\n“Ucnoqta.az” xəbər verir ki, Azərbaycan Respublikasının Prezidenti İlham Əliyev oktyabrın 23-də Almaniya Federativ Respublikasının xarici işlər üzrə federal naziri Frank-Valter Ştaynmayeri qəbul edib.\nAlmaniyanın xarici işlər üzrə federal naziri Frank-Valter Ştaynmayerin ölkəmizə səfərinin ikitərəfli əlaqələrimizin siyasi, iqtisadi, təhlükəsizlik və digər istiqamətlərdə inkişafı və görüləcək işlərlə bağlı müzakirələrin aparılması üçün yaxşı fürsət yaratdığını qeyd edən dövlətimizin başçısı əməkdaşlığımızın geniş sahələri əhatə etdiyini vurğuladı.\nNazir Frank-Valter Ştaynmayer ölkəmizə son səfərini məmnunluqla xatırladı, həmin səfərdən keçən dövr ərzində Bakıda çox böyük inkişafın şahidi olduğunu qeyd etdi. O, Azərbaycan ilə Almaniya arasında müxtəlif sahələrdə, o cümlədən təhsil, səhiyyə, informasiya və kommunikasiya texnologiyaları sahələrində əməkdaşlığın genişləndirilməsi üçün yaxşı imkanlar olduğunu bildirdi.\n23 Oktyabr 2014 [13:47]


9 May 12:47 | 812\nMayın 9-da faşizm üzərində tarixi Qələbədən 76 il ötür. SİA xəbər verir ki, bu münasibətlə Azərbaycan Respublikasının Prezidenti, Müzəffər Ali Baş Komandan İlham Əliyev və birinci xanım Mehriban Əliyeva iki dəfə Sovet İttifaqı Qəhrəmanı Həzi Aslanovun məzarını ziyarət edərək abidəsi önünə gül dəstələri qoyub, müharibədə həlak olan bütün Azərbaycan övladlarının xatirəsini ehtiramla anıblar.\nAzərbaycan diviziyaları Qafqazdan Berlinədək şanlı döyüş yolu keçib, yüzlərlə həmyerlimiz isə partizan dəstələrinin tərkibində vuruşub. Bu qələbədə Azərbaycan nefti həlledici rol oynayıb. Azərbaycan sovet ordusu üçün yanacaq-sürtkü materiallarının əsas tədarükçüsü olub. Mühərrik yağlarının 90 faizi, benzinin 80 faizi, neftin isə 70 faizi Azərbaycan tərəfindən təchiz olunub. Bu müharibədə şərəfli döyüş yolu keçmiş Azərbaycan övladlarının tarixi şücaətləri hər zaman hörmətlə anılıb. Xalqımızın ümummilli lideri Heydər Əliyev hakimiyyətdə olduğu bütün dövrlərdə müharibə veteranlarına xüsusi diqqət və qayğı göstərib, onları "xalqımızın qızıl fondu" adlandırıb. Prezident İlham Əliyev də müharibə veteranlarının sosial problemlərinin həllini daim diqqət mərkəzində saxlayır, 9 May - Qələbə bayramı ərəfəsində onlara maddi yardımlar göstərilir.


Pentaqonda Hizbullahın məlumat mənbəyi » Avrasiya\nLivanın "Hizbullah" təşkilatının informasiya mənbələri sırasında ABŞ-ın Müdafiə Nazirliyi (Pentaqon) də mövcud olub. Belə ki, Pentaqon əməkdaşlarından biri təşkilat üçün vacib sayılacaq məlumatları "Hizbullah"a ötürüb.\nABŞ Ədliyyə Nazirliyinin yayadığı məlumatda qeyd olunur ki, Məryəm Taha Tompson adlı Pentaqon əməkdaşı Amerika kəşfiyyat mənbələri haqqında gizli məlumatları "Hizbullah"la əlaqəsi olan bir şəxsə verib.\nMilli təhlükəsizlik xidmətində son dərəcə gizli məlumatlara çıxışı olan Tompson İranın "Qüds" briqadasının sabiq komandanı general Qasim Süleymaniyə sui-qəsddən sonra məlmatları paylaşıb. O fəaliyyəti dövrü ərzində ABŞ-ın İraqdakı işçi qrupunun arasında olub. Bildirilir ki, Məryəm Taha Tompson bir neçə il əvvəl sosial mediada Livan vətəndaşı ilə tanış olub. Daha sonra tərəflər arasında münasibətlər dərinləşib və cütlük evlənmək qərarına belə gəliblər. Onların ünsiyyəti 2017-ci ildən 2020-ci ilə qədər davam edib.\nGeneral Qasim Süleymaninin qətlindən sonra Pentaqonun əməkdaşı adı açıqlanmayan livanlıya olduqca vacib məlumatlar ötürüb. Belə ki ABŞ-ın gizli 20 hədəfi, əməliyyatda iştirak edən 10 aparıcı şəxsin məlumatları, fotoları və digər məxfi sənədlər "Hizbullah"la əlaqəli olan şəxsə təqdim olunub.\nMəlumat üçün bildirək ki, 63 yaşlı Məryəm Taha Tompson Minnesota ştatının Roçester şəhərində yaşayıb. Onunla bağlı internetdə dolğun məlumata rast gəlinməyib. Ehtimal edilir ki, bu onun məxfi məlumatlara birbaşa çıxışının olması ilə əlaqədar olub.\nMəryəm Tahanın bu günə qədər kimlə ailə həyatı qurması, övladının olub-olmaması da mətbuat üçün qaranlıq qalır.\nQeyd edək ki, ABŞ qanunlarına əsasən, ömürlük həbs cəzası alması gözlənilən Məryəm Taha Tompson ittihamlarla qismən razılaşdığını açıqlayıb. Məhkəmənin çıxaracağı qərardan asılı olmayaraq ABŞ Müdafiə Nazirliyində çalışan bir əməkdaşın "Hizbullah" təşkilatına məlumat ötürməsi Pentaqonun nüfuzuna ciddi zərbə vurub. Dünyada məğlubedilməz ordu mifini yaradan ABŞ-ın ən məxfi məlumatlarının belə "Hizbullah" tərəfindən əldə olunması yaranan saxta streriotiplərin qırılmasını göstərir.\n"Hizbullah" təşkilatı Yaxın Şərqdə ABŞ-ın əsas hədəflərindən biridir. İsrail rejiminin himayəçisi olan ABŞ uzun illərdir təşkilata qarşı müxtəlif planlar qurur və "Hizbullah"ın inkişafına maneə olmaq istəyir.\n"Hizbullah"ın silahlı gücünə dair müxtəlif qiymətləndirmələr mövcudur. Təşkilatın 2016-cı ildə silahlı gücünün ehtiyat qüvvələrlə birgə ən azı 65 min əsgərdən ibarət olduğu bildirilir. Bunların içində 21 min nəfər peşəkar hərbçilərdir.\nMüəllif: Hüseyn Abdullah\n04-04-2021 21:27 Baxılıb: 2410


CPJ jurnalistlər üçün kampaniyaya başlayır\nAprelin 2-də Jurnalistləri Müdafiə Komitəsi (CPJ) illik “Mətbuatı Azad Et” kampaniyasına start verib. Məqsəd Qırğızıstanda həbs olunmuş Azimjan Askarov və digər ölkələrdəki daha dörd “cəsarətli” reportyor barədə maarifləndirmə işi aparmaqdır.\n“Tərəfdarlar fiziki yolla, yaxud rəqəmsal açıqcalar göndərə bilərlər, jurnalistlər unudulmadıqlarını bilsinlər, onları həbs edən hökumətlər dünyanın onları izlədiyini anlasınlar”, – Nyu Yorkda mənzillənən media qurumu vebsaytında bildirir.\nCPJ-nin builki kampaniyası beş jurnalisti əhatələyir. Onların fəaliyyətinə görə Qırğızıstan, Misir, Türkiyə, Konqo Respublikası və Çində həbsə atıldığı bildirilir.\nMüstəqil xəbər saytları ilə işləyən, insan haqları fəalı Askarov Qırğızıstanda ömürlük həbsə məhkum edilib. O, etnik özbəkdir, 2010-cu ildə Qırğızıstanın cənubunda etnik toqquşmalardan sonra “sülhə və cəmiyyətdə sabitliyə təhlükə yaratmaqda” təqsirli bilinib. Həmin toqquşmalarda 400-dən çox adam öldürülüb.\nCPJ dekabrda bildirirdi ki, dünyada işinə görə 262 jurnalist həbsdədir.


Tarif Şurası dərmanların qiymətini azaltdı (CƏDVƏL)\nTarif Şurası dərmanların qiymətini azaltdı (CƏDVƏL)\n2015-ci il 30 iyul tarixində Tarif (qiymət) Şurasının növbəti iclası keçirilmiş və dərman vasitələrinin qiymətlərinin tənzimlənməsinə başlanılıb.\nTarif Şurasından BAKU.WS-ə verilən məlumata görə, iclasda ilk mərhələdə həyati vacib və daha çox tələbat olan 25 təsiredici maddə üzrə 250-dən çox dərman vasitəsinin qiyməti təsdiq edilmişdir. Qərara əsasən, həmin dərman vasitələrinin qiymətləri, eləcə də rəqabət mühitinin pozulmaması üçün bu dərmanlarla eyni təsiredici maddəyə malik olan digər dərman vasitələrinin qiymətləri 2015-ci il 15 sentyabr tarixindən qüvvəyə minəcəkdir. Həmin tarixdən etibarən Şuranın qərarında göstərilən 25 təsiredici maddə üzrə qiymətləri təsdiq edilməyən dərman vasitələrinin satışı həyata keçirilə bilməz. Bu təsiredici maddələr üzrə qiymətləri təsdiq edilməyən digər dərman vasitələrinin qiymətlərinin təsdiqlənməsi üçün sənədlərin (bəyannamələrin) qəbulunun son müddəti 2015-ci il avqust ayının 10-dək müəyyən edilmişdir.\nİş elanları Nabranda istirahət mərkəzində dincələn qızla oğlanı qaçırdılar Bakı Bulvarından yoxa çıxan gəmi Aydın Bəşirovun oğlunun imiş "BankTechnique"da bütün əməliyyatlar dayandırılıb Bakıda özünü yandıran şəxslə bağlı rəsmi məlumat TQDK qəbul elan edir Qəbul imtahanlarının nəticəsi elan olundu Təhsil Nazirliyi imtahanlarla bağlı yeni məlumat yaydı AZAL yeni qiymətləri açıqladı (QİYMƏT CƏDVƏLİ)\nТеги: Dərman Qiymət Tarif Şurası Endirim


23 milyondan çox aktiv hesabı olan Twitter botları | Aztwi.com Twitter Azərbaycan - aktual mövzular, tanınmış istifadəçilər, reytinq, canlı yayım - aztwi\nAktiv Twitter istifadəçilərinin sayı daim artır, amma hər bir hesab tam olaraq bir şəxsə aid deyil. Bu kimi botların arasında mesaj və xəbərlər yayan çox yararsız, adi botlar da vardır.\nTwitter məşhur mikrobloqların şəbəkə botlarında iştirakı ilə bağlı rəsmi məlumatı paylaşıb. İyun ayında aktiv hesabların 8.5%-i bot olub. Daha doğrusu, bu hesablar istifadəçi tərəfindən görünən hərəkət olmadan avtomatik olaraq yenilənir.\nBaşqa sözlə, mikrobloq şəbəkələrində təxminən 23 milyon (271 milyon ümumi) hesab var ki, onlar insanlar tərəfindən idarə olunmur. Buna görə də, advertisers üçün hədəf ola bilən, insanlar tərəfindən nəzarət və idarə olunmayan təxminən 23 milyon hesabları var. Onu da qeyd etmək lazımdır ki, onların bir çoxu səs-küy yaratmağa xidmət edir və cəmiyyəti üçün tamamilə yararsızdır.\nMaraqlıdır ki, botlar rəsmi saytında veb və mobil məlumatlar vasitəsilə sosial şəbəkəyə daxil olan və API istifadəçilər üçün ən mühüm kateqoriyadır. Ayda 8 milyon aktiv istifadəçi Twitter-I Mac üçün TweetDeck-dən və digər 7 milyon digər vasitələrdən istifadə edir.\nMüəllif: Aztwi (August 26, 2014)


Drone Satışı Sərfəli Və Münasib Qiymətə Mimelon.com-da!\nDrone satışı uyğun qiymətlərlə Mimelondadır. Dronlardan müxtəlif sahələrdə istifadə olunur. İstər jurnalistika sahəsində, istər idman, istərsə də toy, nişan və digər xüsusi gün çəkilişləri zamanı dronlara ehtiyac yaranır. Bu səbəblə keyfiyyətli dron almaq üçün Mimelon.com-un “drone satışı” bölməsindən faydalana bilərsiniz.\nDrone satışı ilə maraqlananların nəzərinə. Yeni və son model drone satışı Mimelon.com saytında. Seçim etmək üçün saytımıza daxil olub, drone satışı ilə, qiymətləri ilə maraqlana bilərsiniz. Video- çəkilişlərin aparılmasında istifadə edinlən dronlara tələb hər gün artmaqdadır. Əvvəllər yalnız filmlərdə gördüyümüz dronlar indi əlçatandır.\nDrone satışı - Keyfiyyətli modellər bizdə!\nDrone satışı sizin üçün ən son qiymətlərə buradadır. Dron nədir?\n-Dron, uzaqdan idarə edilə bilən cihazdır. Həm insanların, həm də proqramın idarə edə biləcəyi drone satışı Mimelonda sizin üçün təqdim edilir.\nDrone satışı sərfəli və münasib qiymətə burada. Siz keyfiyyətli və orijinal drone satışı axtarırsınızsa, onu bizdə tapa bilərsiniz. Dubaydan sizin üçün elektron və texnoloji avadanlıqlar gətirən Mimelonda dron tapmaq olduqca asandır. Almaq istədiyiniz dron modelini bizdə seçə bilərsiniz.


Interposta.Info - Azərbaycanın xəbər saytı son xəbərlər » Siyasət » Paşayevadan spiker olacağı xəbərinə reaksiya\nTarix: 14-02-2020, 16:55\nSosial şəbəkədə, bəzi media orqanlarında mənim Milli Məclis sədri olacağım barədə əsassız xəbərlər dolaşmaqdadır. Sadə bir həqiqəti paylaşmaq istərdim ki, Milli Məclis sədri ən çox deputat mandatı qazanmış partiyanın üzvləri arasından seçilir.\nBu barədə 105 saylı Tovuz seçki dairəsindən lider namizəd olan Qənirə Paşayeva Milli Məclis sədri olması ilə bağlı sosial şəbəkə və bəzi saytlarda yayılan iddialara cavab olaraq qeyd edib. O bildirib ki, partiyalar arasında ən çox deputat mandatı qazanan Yeni Azərbaycan Partiyasıdır:\n“Hazırda belə status hakim Yeni Azərbaycan Partiyasındadır; mən isə bitərəfəm. Digər tərəfdən, yeni Milli Məclisin tərkibi Konstitusiya Məhkəməsinin qərarından sonra bəlli olacaq. Xahiş edirəm, əsassız informasiya yayan sosial şəbəkə fəalları, media mənsubları bu sadə həqiqəti gözardı etməsin. Həqiqəti əks etdirməyən məlumatları yaymamanızı və paylaşmamanızı xahiş edirəm”./axar.az\nZirəddin Rzayev koronavirusun bitəcəyi vaxtı açıqladı (VİDEO)\nABŞ öz başının hayında, Aİ laxlayır, Çinə əl açmaq məhv olmaq deməkdir... (TƏHLİL)


ADU-da Çin Yeni ili qeyd olundu » Manevr.az\nAzərbaycan Dillər Universiteti nəzdində fəaliyyət göstərən Konfutsi İnstitutunda institutun əməkdaşları və tələbələrinin iştirakı ilə Çin Bahar bayramı münasibəti ilə təşkil olunmuş “Çin Yeni ili ADU-da” adlı tədbir keçirilib.\nManevr.az xəbər verir ki, açılış nitqi ilə çıxış edən Konfutsi İnstitutunun direktoru Rafiq Abbasov Çinin milli adət-ənənələrinin dünya irsinin əsas elementi kimi qorunduğunu qeyd edərək, ADU və Çin universitetləri arasında tələbə və müəllim mübadiləsinin genişliyi və iki ölkə arasında həm siyasi, həm də iqtisadi əməkdaşlıq sahəsində seminarların, elmi tədqiqatların uğurla davam etdirilməsindən bəhs edib. R. Abbasov həmçinin Azərbaycan Dövlət İqtisad Universitetində (UNEC) Heydər Əliyev Fondunun vitse-prezidenti Leyla Əliyevanın dəstəyi ilə distant Çin dili kursları üzrə dərslərə başlanılmasına toxunaraq, qonaqlara 2019-cu il ərzində Konfutsi İnstitutunun təhsil sahəsində həyata keçirdiyi aktiv fəaliyyətindən danışıb.O, Yeni ilin qarşılanması münasibəti ilə Azərbaycan Milli Xalça Muzeyində Çinin ölkəmizdəki səfirliyinin təşkilatçılığı ilə keçirilən “Çin təqvimi üzrə Yeni il @Bakı” adlı silsilə tədbirlərdə Konfutsi İnstitutu kollektivinin iştirak etdiyini qeyd edib. Tədbirdə çıxış edən Çinin ölkəmizdəki səfirliyinin hərbi atteşesi cənab Can və ADU-nun Tədris İşləri üzrə prorektoru Sevinc Zeynalova Konfutsi İnstitutunun aktiv fəaliyyətindən qürurla danışaraq, Konfutsi İnstitutu timsalında Çin xalqını Yeni il münasibəti ilə ürəkdən təbrik ediblər. Tədbir ADU və Konfutsi İnstitutu tələbələrinin rəngarəng çıxışları ilə davam edib. Proqramda ənənəvi və müasir Çin mahnı və rəqsləri, Çin döyüş sənəti, milli alətlərlərin müşayəti ilə xalq musiqiləri, Pekin operası, Çin ənənəvi xalq oyunları və maraqlı müsabiqələr yer alıb.


Azərbaycanlı rejissorun qısametrajlı filmi ABŞ-dakı festivalda qalib olub | MƏDƏNİYYƏT | SİZİN ÜMİD YERİNİZ\n2 Saat, 2 Dakika öncə 505 İzlənmə\n2 Saat, 19 Dakika öncə 610 İzlənmə\n2 Saat, 21 Dakika öncə 597 İzlənmə\n2 Saat, 29 Dakika öncə 504 İzlənmə\n3 Saat, 48 Dakika öncə 954 İzlənmə\n3 Saat, 53 Dakika öncə 697 İzlənmə\n3 Saat, 57 Dakika öncə 409 İzlənmə\n13 Saat, 32 Dakika öncə 1159 İzlənmə\nSəhifə ünvanı : http://www.umidtv.com/haber-detay/2664_az-rbaycanli-rejissorun-qisametrajli-filmi-abs-dak\n17.12.2020 15:28:47 (1 Ay, 0 Gün öncə) 677 İzlenme 0 Yorum\nABŞ-ın Pensilvaniya ştatında yaşayan azərbaycanlı rejissor Elmar Bayramov növbəti uğura imza atıb.\nHəmvətənimizin rejissoru olduğu “Ladybug” (“Uğur böcəyi”) qısametrajlı filmi Florida ştatının Koko Biç (Cocoa Beach) şəhərində keçirilən “15 Minutes of Frame” film festivalinda “Ən yaxşı sosial film” nominasiyası üzrə qalib olub.\nAutizm sindromlu uşaqlara həsr edilən filmdə Azərbaycanın görkəmli sənətkarı Rəşid Behbudovun ifasinda “Laçın” mahnısı səsləndirilib.\nQeyd edək ki, Azərbaycandan ABŞ-a köçən Elmar Bayramov Pensilvaniya ştatında rejissor kimi çalışır. Onun “Oops” qısametrajlı filmi də bir müddət əvvəl “Urban Action Showcase” festivalında “Döyüş” nominasiyası üzrə ən yaxşı film seçilib. Həmvətənimizin “Let me run” filmi “Best USA Film” (“Ən yaxşı ABŞ filmi”) nominasiyası üzrə qalib olub.


Cozef Baydenin "ruhi sağlamlığı"\n6 İyul 18:35\nCozef Baydenin "ruhi sağlamlığı" GÜNDƏMDƏ\nABŞ tarixinin ən yaşlı prezidenti ölkələri, adları, bəzən yolları qarışdırır\nİsrail Prezidenti R.Rivlinin qarşısında diz çökəndən sonra ABŞ prezidenti Cozef Baydenin psixi sağlamlığının pisləşdiyi və unutqan olduğu barədə şayiələr gündəmə gəlib.\nAznews.az xarici mediaya istinadla xəbər verir ki, ölkə başçısının 18 ay içərisində psixi sağlamlığının getdikcə pisləşdiyini bildirən ABŞ-ın 14 millət vəkili bəyanat yayıb.\nBəyanatda prezidentə xitabən bildirilir: "İndiki idrak vəziyyətiniz bizi narahat edir. Amerikalılar prezidentlərinə tam güvənməlidirlər, onlar dövlət başçısı və ali baş komandanın vəzifələrini yerinə yetirib-yetirmədiyini bilməyə tam layiqdirlər."\nBəyanatda deyilir ki, Bayden müdafiə nazirinin adını və Amerika İstiqlal Bəyannaməsinin təqdimatını unudub. "Hansı ki, məktəb yaşlı uşaqlar belə məşhur sətirləri əzbər bilir". Eyni zamanda keçmiş prezident Trampın idrak testinin "mükəmməl" olduğu da vurğulanır.\nQeyd edək ki, Prezident C.Bayden bir reportyorla danışarkən kameralara tuş gəlib. Miçiqanda bir mağazaya girərkən ona bir müxbir "Ən son Rusiya hiberhücumunun nə demək olduğunu deyə bilərsinizmi?" sualını verib. ABŞ lideri cavabında "Rusların olduğundan əmin deyilik, təyyarədə olarkən qeyd apardım, ona görə də təyyarədən gec endim", - deyə söyləyib. Ardınca jurnalistə "səninlə bu məsələni danışmaq üçün daha yaxşı vəziyyətdə olacağam" deyə bildirib.\nTəyyarə pilləkənlərində dəfələrlə büdrəyən 78 yaşlı Baydenin səhhəti ilə bağlı iddialar səngimir. Sağlamlığının çox yaxşı olduğunu söyləsə də, ABŞ prezidenti son vaxtlar çıxışlarında adları qarışdırır və ya unudur.\nXatırladaq ki, səhvləri ilə seçilən, bəzən yolları, ölkələri və adları qarışdıran Bayden ABŞ tarixindəki ən yaşlı prezidentdir.\nOnun fiziki sağlamlıq testinin nəticələri isə yaxın aylarda açıqlanacaq.